Έντγκαρ Άλαν Πόε, ο συγγραφέας του «αλλόκοτου» - Times News\nΠολυμεταφρασμένος στα ελληνικά ο Έντγκαρ Άλαν Πόε, φαίνεται ότι αγαπήθηκε πολύ πρώτα από τους μεταφραστές και μετά από το ελληνικό αναγνωστικό κοινό. Δεν ξέρουμε αν ακόμα και σήμερα διαβαζεται. Πάντως άσκησε τεράστια επιρροή και σε άλλες μορφές τέχνης.\nΟ Έντγκαρ Άλαν Πόε γεννήθηκε στις 19 Ιανουαρίου 1809 στη Βοστόνη [ΗΠΑ] από γονείς πλανόδιους ηθοποιούς. Ορφάνεψε και από τους δύο νήπιο ακόμη, και την κηδεμονία του ανέλαβε ο εύπορος έμπορος από το Ρίτσμοντ Τζον Άλαν, στον οποίο ο συγγραφέας οφείλει το μεσαίο του όνομα. Η ποίηση τον σαγήνευσε από τα πρώτα παιδικά του χρόνια· μόλις πέντε ετών, έγραφε στίχους «μεγάλης πρωτοτυπίας», σύμφωνα με έναν δάσκαλό του. Από το 1815 ως το 1820 έζησε στην Αγγλία, όπου και τελείωσε το σχολείο. Επιστρέφοντας στην Αμερική παρακολούθησε για λίγο μαθήματα στο Πανεπιστήμιο της Βιρτζίνιας, αλλά σύντομα το εγκατέλειψε.\nΥπηρέτησε στον αμερικανικό στρατό, συνεργάστηκε με πολλά λογοτεχνικά περιοδικά και εφημερίδες ως ρεπόρτερ και δημοσίευσε την πρώτη του συλλογή αφηγημάτων το 1840. Τα πεζογραφήματά του εκπλήσσουν με την ποικιλία τους. Πλάι στα διάσημα φανταστικά του διηγήματα, στοιχίζονται εντελώς διαφορετικά γραπτά, που ο ίδιος χαρακτήριζε «έργα λογικής επαγωγής», οι ιστορίες καθαρού τρόμου συμβαδίζουν με άλλες καθαρά φανταστικές, τα γνήσια περιπετειώδη αφηγήματα εκβάλλουν στους προδρόμους των αστυνομικών κι ανάμεσά τους παρεμβάλλονται κάποια κείμενα περιγραφικά και στατικά, φιλοσοφικοί διάλογοι και αλληγορίες.\nΈγραψε δοκίμια ποιητικής (Ποιητική αρχή και Φιλοσοφία της σύνθεσης) και πολλά λυρικά ποιήματα. Κατεξοχήν συγγραφέας του «αλλόκοτου», παραδομένος στη σαγήνη του αφανισμού, έζησε όπως έγραψε: οριακά. Συνδέθηκε με γυναίκες που ακροβατούσαν στο κατώφλι του θανάτου· η πρώτη, η νεαρή εξαδέλφη του Βιρτζίνια Κλιμ, την οποία και παντρεύτηκε, φυματική· η δεύτερη, η ποιήτρια και πνευματίστρια Σάρα Έλεν Γουίτμαν επίσης· η τρίτη καρδιακή και νευρωτική. Αφέθηκε σε καταχρήσεις – πρώτα στα τυχερά παιχνίδια και ύστερα στο ποτό. Ερωτοτροπώντας συνεχώς με την κατάθλιψη και την τρέλα, προσπάθησε να αυτοκτονήσει το 1848 και, έναν χρόνο αργότερα, στις 7 Οκτωβρίου, πέθανε μέσα σ’ έναν παροξυσμό αλκοολικού παραληρήματος.\nΤο έργο του Έντγκαρ Άλλαν Πόε είχε σημαντική επιρροή τόσο στην αμερικανική όσο και στην παγκόσμια λογοτεχνία, αποτελώντας το θεμέλιο λίθο για σύγχρονα είδη όπως η αστυνομική λογοτεχνία και οι ιστορίες τρόμου ή φαντασίας. Θεωρείται πρωτοπόρος στο είδος του αστυνομικού μυθιστορήματος, το οποίο ανέπτυξε μέσα από τις τρεις ιστορίες του με ήρωα τον Ωγκύστ Ντυπέν (Auguste Dupin), μεταξύ αυτών Οι Δολοφονίες της Οδού Νεκροτομείου. Τα έργα αυτά αποτέλεσαν πηγή έμπνευσης για τις μεταγενέστερες ιστορίες του Άρθουρ Κόναν Ντόιλ, με κεντρικό ήρωα τον Σέρλοκ Χολμς.\nΗ φήμη του Πόε υπήρξε αρκετά μεγάλη τόσο στην Αμερική όσο και στην Ευρώπη. Αμερικανοί λογοτέχνες που εκτιμούσαν το έργο του και επηρεάστηκαν από αυτό, ήταν ο, Ουόλτ Ουίτμαν, ο Χ.Φ. Λάβκραφτ ο Γουίλιαμ Φόκνερ, καθώς και ο Χ΄ρμαν Μέλβιλ. Αντιθέτως, ο Μαρκ Τουέιν υπήρξε αυστηρός κριτής του, όπως και ο ποιητής Τ.Σ.Έλιοτ, ο οποίος ωστόσο εκτιμούσε το κριτικό του έργο.\nΙδιαίτερα σημαντική επίδραση είχε το έργο του Πόε στη γαλλική λογοτεχνία και ειδικότερα στον γαλλικό συμβολισμό. Ο Σαρλ Μποντλέρ μετέφρασε σχεδόν το σύνολο των πεζών του κειμένων, καθώς και αρκετά ποιήματα του. Σε επαφή με το έργο του ήρθε και ο ποιητής Στεφάν Μαλαρμέ, ο οποίος επίσης μετέφρασε έργα του, ενώ αφιέρωσε δικά του ποιήματα στον Πόε. Επηρέασε σημαντικά και τον Ιούλιο Βερν, ο οποίος έγραψε ένα δοκίμιο για το έργο του, Poe et ses oeuvres (Ο Πόε και τα έργα του), ενώ το μυθιστόρημα του Η Σφίγγα των Πάγων (Le Sphinx des glaces), αποτελούσε συνέχεια της Αφήγησης του Άρθρουρ Γκόρντον Πυμ του Πόε. Ενδεικτικό της επίδρασης του Πόε στη Γαλλία, είναι επιπλέον το γεγονός πως οι ζωγράφοι Εντουάρ Μανέ και Γκιστάβ Ντορέ φιλοτέχνησαν αναπαραστάσεις έργων του. Σε μεταγενέστερη περίοδο, ο Πολ Βαλερί και ο Μαρσέλ Προυστ υπήρξαν επίσης θαυμαστές του. Με αφετηρία τη Γαλλία, έργα του μεταφέρθηκαν στην υπόλοιπη Ευρώπη. Στην Αγγλία, μεταξύ των λογοτεχνών που τα εκτίμησαν, υπήρξαν ο Άλγκερνον Σουίνμπουρν και ο Όσκαρ Ουάιλντ.\nΕΛΛΗΝΙΚΕΣ ΜΕΤΑΦΡΑΣΕΙΣ [ενδεικτική καταγραφή]\nΙστορίες τρόμου. Μετάφραση -πρόλογος Νίκος Σημηριώτης. Εκδόσεις Σ.Ι.Ζαχαρόπουλος, 1997, Όλο το έργο του Πόε συνιστά ένα οικοδόμημα στοιχειωμένο από έξαρση και τρόμο, από μυστήριο και φρίκη. Αυτή είναι η ασύλληπτη μαγεία που αναδίνεται από τις «Ιστορίες τρόμου»· μια μαγεία που γεννά ακράτητα ρίγη έξαρσης και κατάπτωσης, μεταρσίωσης και τρόμου. Και στην πραγματικότητα, τούτη η απαράμιλλη μαγεία που διαπνέει τις «Ιστορίες τρόμου» απορρέει μέσα από την εκστατική και τυραννισμένη ψυχή του Πόε και αναμφίβολα είναι εκπεφρασμένη με την άφταστη τέχνη της γραφίδας του.\nΤο κοράκι. Μετάφραση Γιώργος Μπλάνας. Εκδόσεις Ερατώ (2006).\nΤο κοράκι. Μετάφραση Δήμητρα Παντάπαση. Εκδόσεις Εντύποις (2010).\nΤο κοράκι. Μετάφραση Αθανάσιος Οικονόμου. Εκδόσεις Οδός Πανός – Σιγαρέτα (1998).\nΤο κοράκι. Μετάφραση Πάνος Πανασσής. Εκδοτική Θεσσαλονίκης (1990).\nΤο κοράκι. Μετάφραση Γιάννης Ιωαννίδης. Εικονογράφηση Λεωνίδας Χρηστάκης. Εκδόσεις Τυφλόμυγα (2007).\nΟ μαύρος γάτος. Μετάφραση Κοσμάς Πολίτης. Εκδόσεις Κοροντζής. Την τόσο φριχτή και όμως τόσο απλή ιστορία που αρχίζω να γράφω, ούτε περιμένω ούτε ζητώ να την πιστέψετε. Θα ήμουν, αλήθεια, τρελός αν περίμενα κάτι τέτοιο για μια υπόθεση, όπου οι ίδιες οι αισθήσεις μου αρνούνται τη μαρτυρία τους. Και όμως δεν είμαι τρελός – και ασφαλώς δεν ονειρεύομαι. Αλλά αύριο πρόκειται να πεθάνω και θα ‘θελα να ξαλαφρώσω σήμερα την ψυχή μου. Σκοπός μου είναι να εκθέσω στον κόσμο, απέριττα και δίχως κανένα σχόλιο, μια σειρά κοινότατα γεγονότα που έχουν σχέση με το σπίτι μου. Αυτά τα γεγονότα, στις συνέπειες τους, με τρομοκράτησαν, με βασάνισαν, με κατάστρεψαν. Ωστόσο, δεν θα επιχειρήσω να τους δώσω μια εξήγηση. Για μένα, παρουσίαζαν κάτι φριχτό – σε πολλούς θα φανούν μάλλον αλλόκοτα παρά τρομερά. Ίσως να βρεθεί κάποιο μυαλό, που θα μεταβάλει τα φαντάσματά μου σε κοινοτοπίες – κάποιο μυαλό πιο ήρεμο, πιο λογικό, και πολύ λιγότερο ευέξαπτο απ’ το δικό μου, που στα περιστατικά που θα εξιστορώ με δέος, δε θα δει τίποτα περισσότερο από μια συνηθισμένη και πολύ φυσική διαδοχή αιτίων και αιτιατών.\nΤο κλεμμένο γράμμα – Ο άνθρωπος του πλήθους. Εκδόσεις Κοροντζής (2010). «Θα σας πω», αποκρίθηκε ο αστυνόμος και κάθισε πιο αναπαυτικά στην καρέκλα του, ενώ φυσούσε την πίπα του αργά και συλλογισμένα, «θα σας τα διηγηθώ με λίγα λόγια, αλλά πριν ξεκινήσω την αφήγησή μου, πρέπει να σας προειδοποιήσω ότι αυτή η υπόθεση απαιτεί την μεγαλύτερη εχεμύθεια. Πιθανότατα, θα έχανα την θέση μου αν μάθαιναν ότι την εμπιστεύτηκα σε οποιονδήποτε». -«Συνεχίστε» είπα. -«Ή μη συνεχίζεις» είπε ο Ντυπέν. -«Καλά λοιπόν· κάποιος υψηλά ιστάμενος με πληροφόρησε ότι κλάπηκε ένα έγγραφο μεγίστης σημασίας από τα βασιλικά διαμερίσματα. Το πρόσωπο που το έκλεψε, μας είναι γνωστό· δεν έχουμε καμιά αμφιβολία γι’ αυτό· το είδαν να το παίρνει». Είναι επίσης γνωστό πως το έγγραφο βρίσκεται ακόμα στα χέρια του».\nΜη στοιχηματίζεις το κεφάλι σου με το διάβολο. Μη στοιχηματίζεις το κεφάλι σου με το διάβολο – Τα ματογυάλια – Ο διάβολος στο καμπαναριό – Η αυτού διασημότης – Το νησί της νεράιδας – Τρεις Κυριακές σε μια βδομάδα. Μετάφραση Άρης Σφακιανακης. Εκδόσεις Αιγόκερως (2000).\nΙΣΤΟΡΙΕΣ. ΙΣΤΟΡΙΕΣ ΦΑΝΤΑΣΙΑΣ: Ουίλιαμ Ουίλσον, Μια ιστορία από τα άγρια βουνά, Ελεονόρα, Το ωοειδές πορτρέτο, Ο άνθρωπος του πλήθους. ΙΣΤΟΡΙΕΣ ΤΡΟΜΟΥ: Χειρόγραφο που βρέθηκε σε μπουκάλι, Κάθοδος στο Μάελστρεμ, Το πηγάδι και το εκκρεμές. ΙΣΤΟΡΙΕΣ ΘΑΝΑΤΟΥ: Το ερωτικό ραντεβού, Βερενίκη, Λιγεία, Η πτώση του Οίκου των Ώσερ, Η μάσκα του κόκκινου θανάτου. ΙΣΤΟΡΙΕΣ ΕΚΔΙΚΗΣΗΣ ΚΑΙ ΦΟΝΟΥ: Η καρδιά που αποκαλύπτει, Ο μαύρος γάτος, Το βαρέλι του Αμοντιλιάδο, Σαλταπήδας. ΙΣΤΟΡΙΕΣ ΜΥΣΤΗΡΙΟΥ ΚΑΙ ΛΟΓΙΚΗΣ ΑΝΑΠΤΥΞΗΣ: Οι δολοφονίες της οδού Μοργκ, Το κλεμμένο γράμμα. Μετάφραση Κοσμάς Πολίτης, Δημοσθένης Κούρτοβικ κ.ά. Επιμέλεια Στέφανος Μπεκατώρος. Εκδόσεις Πλέθρον (2002).\nΗ Αφήγηση του Άρθουρ Γκόρντον Πυμ: Δ.Π.Βακατάτσης, εκδ. Πεχλιβανίδη\nΣτη Δίνη του Μάελστρομ – Η Πτώση του Οίκου των Άσερ – Ο Χρυσός Σκαραβαίος – Το Κλεμμένο Γράμμα : Στέλλα Βουρδουμπά, εκδ. «Γαλαξίας-Ερμείας»\nΟ χρυσός σκαραβαίος και άλλα διηγήματα: Κοσμάς Πολίτης, εκδ. Πελεκάνος, Αθήνα 2013, 227 σελ.\n21 ιστορίες και «Το κοράκι»: Κατερίνα Σχινά (μετάφρ. και ανθολόγηση), εκδ. «Μεταίχμιο», Αθήνα 2013, 437 σελ. Μια όσο γίνεται πληρέστερη εικόνα του πολυσύνθετου και πολυώνυμου πεζογραφικού έργου του Έντγκαρ Άλαν Πόε, του μεγάλου παρεξηγημένου των αμερικανικών γραμμάτων, παρέχει η παρούσα έκδοση. Πεζογραφήματα που εντάσσονται στις ενότητες: Τρόμος / Φανταστικό / Μυστήριο / Περιπέτεια / Επιστημονική φαντασία / Σάτιρα καθώς και το διάσημο ποίημα “Το κοράκι” συνθέτουν αυτή την ανθολογία, που συμπληρώνεται με κατατοπιστικές εισαγωγές στα περιεχόμενα έργα και εκτενείς σημειώσεις. (Από την παρουσίαση στο οπισθόφυλλο του βιβλίου)\nΤο ημερολόγιο του Ιουλίου Ρόντμαν: Με επτά ξυλογραφίες του Mallette Dean. Μετάφραση: Μιχάλης Παπαντωνόπουλος. Εκδόσεις Περισπωμένη (2015). Αμέσως μετά τη συλλογή διηγημάτων του “Αλλόκοτες ιστορίες” (Tales of the Grotesque and Arabesque, 1839) και πριν από τη δημοσίευση του περίφημου ποιήματος «Το κοράκι» στην εφημερίδα “Evening Mirror”, ο Έντγκαρ Άλλαν Πόε δημοσιεύει στο περιοδικό “Burtons Gentlemens Magazine”, σε έξι συνέχειες, το “Ημερολόγιο του Ιούλιου Ρόντμαν”: Ιδιόρρυθμος, παράτολμος, υποχόνδριος, ρομαντικά παράφορος και τυχοδιώκτης, ο Ιούλιος Ρόντμαν συμπαρασύρει τους συντρόφους του σε μια πρωτόγνωρη περιπέτεια ενάντια στις άτακτες ορδές των Ινδιάνων και τις στοιχειακές δυνάμεις της φύσης. Όμως, το εγχείρημα του Ιουλίου Ρόντμαν να διασχίσει τα Βραχώδη Όρη διακόπτεται απότομα, αφού τον Ιούνιο του 1840 ο Πόε εγκαταλείπει το “Ημερολόγιο”. Το ημιτελές του μυθιστόρημα, που μεταφράζεται για πρώτη φορά στα ελληνικά, δεν έχει ανάλογο στο έργο του Αμερικανού: Στο πρόσωπο του Ιουλίου Ρόντμαν ένας ασυνήθιστος Πόε καθοδηγεί τον «πολιτισμένο άνθρωπο» στην έρημο της άγριας κι αχαρτογράφητης Βορείου Αμερικής για να κατακτήσει έναν τόπο περισσότερο οικείο για την ψυχή του – τη γαλήνη που η παράξενη διάθεση του χαρακτήρα του δεν του επέτρεπε να απολαύσει ανάμεσα στους ανθρώπους.\nΠοιήματα. Μετάφραση Νίκος Προεστόπουλος. Πρόλογος Κοσμάς Πολίτης. Εκδόσεις Κοροντζής (2009). “Για μένα η ποίηση δεν ήταν ένας σκοπός, αλλά ένα πάθος· και τα πάθη θα ‘πρεπε να ‘ναι σεβαστά” – μ’ αυτά τα λόγια προλογίζει ο ίδιος ο Πόε μια από τις εκδόσεις των ποιημάτων του, και σ’ αυτά τα λόγια βρίσκεται αρκετά η εξήγηση και του έργου του και της ζωής του.\nΑναμφισβήτητα, για τον Πόε η ποίηση ήταν ένα πάθος, αδιάφορο αν αυτό το πάθος το κόρεσε με νοσηρούς οραματισμούς, με μακάβριες ονειροπαρσίες, με εξωανθρώπινες καταστάσεις. Εννοούμε τόσο τα ποιήματά του, λέγοντας ποίηση, όσο και τα διηγήματά του – τουλάχιστον ένα μεγάλο μέρος απ’ αυτά τα τελευταία, που είναι και τα αντιπροσωπευτικότερα της ψυχοσύνθεσής του. Διαβάζοντάς τα βλέπουμε έναν άνθρωπο, μάλλον μια σκιά ανθρώπου, να ζει μέσα σ’ έναν κόσμο ανύπαρκτο, φανταστικό, φαντασμαγορικό και εφιαλτικό μαζί. […] (Από τον πρόλογο της έκδοσης).\nΤο ταξίδι του Χανς Πφάαλ στη σελήνη. Η ρουφήχτρα του Μάελστρομ. Μετάφραση Δημοσθένης Κούρτοβικ. Εκδόσεις Αιγόκερως (1999).\nΤρία αστυνομικά προβλήματα για τον Αύγουστο Ντυπέν. Οι φόνοι της οδού Μοργκ. Το μυστήριο της Μαρί Ροζέ. Το κλεμμένο γράμμα. Μετάφραση Γιώργος Μπλάνας. Εκδόσεις Ερατώ (2005). Τα τρία διηγήματα που παρουσιάζονται εδώ τα συνδέουν τρία πολύ σημαντικά χαρακτηριστικά. Πρώτα πρώτα είναι γραμμένα από τον Ε.Α. Πόε. Συνεπώς, η αξία τους έχει σφραγιστεί από το όνομα ενός μεγάλου της λογοτεχνίας. Έπειτα, αποτελούν τα πρώτα δείγματα ενός λογοτεχνικού είδους, που συνηθίσαμε να το ονομάζουμε Αστυνομική Ιστορία και οι ειδικοί μελετητές το θεωρούν υποκατηγορία της Πεζογραφίας Μυστηρίου. […]. Ο Αύγουστος Ντυπέν είναι ένας ευφυής, εκκεντρικός -περιθωριακός στην κυριολεξία- διανοούμενος που βρίσκει ευχαρίστηση μόνον όταν λύνει αστυνομικά προβλήματα. Η λογική ανάλυση είναι το μόνο πράγμα για το οποίο έχει συναισθήματα. Της είναι τόσο αφιερωμένος που θα μπορούσε ακόμη και να παραλογιστεί για χάρη της. Ίσως μάλιστα ορισμένοι από αυτούς τους πααλογισμούς να τον οδηγούν με μεγαλύτερη ταχύτητα σε λογικά συμπεράσματα.\nΤο σύστημα του δόκτωρα Πίσσα και καθηγητή Φτερά. Εκδόσεις Κοροντζής (1997). Δεν αντιλέγαμε σε καμιά φαντασιοπληξία που έμπαινε στο μυαλό των τρελών. Απεναντίας, όχι μόνο τις ανεχόμασταν, αλλά και τις ενθαρρύναμε -αυτή τη θεραπεία είχαμε εφαρμόσει σε πολλούς τροφίμους μας επί χρόνια. -Είχαμε άλλοτε κάποιον εδώ, είπε ένας παχουλός κοντούλης, που καθότανε στα δεξιά μου, που φανταζόταν πως ήτανε τσαγιέρα, και, μια που το έφερε ο λόγος, δεν είναι περίεργο, αλήθεια, πόσο συχνά μπαίνει αυτή η λόξα στο κεφάλι των τρελών; Δεν υπάρχει τρελοκομείο στη Γαλλία, που να μη διαθέτει μια ανθρώπινη τσαγιέρα, μάρκα «Μπριτάνια», και φρόντιζε να γυαλίζει τον εαυτό του κάθε πρωί μ ένα πετσί και με ασημόσκονη.\nΤο κλεμμένο γράμμα – Ο άνθρωπος του πλήθους. Μετάφραση Κώστας Μιλτιάδης. Εκδόσεις Κοροντζής (2006).\nΤο βαρέλι του Αμοντιλάδο. Διηγήματα. Μετάφραση Κοσμάς Πολίτης. Εκδόσεις Αιγόκερως (2000).\nΤα πιο γνωστά ποιήματα του Edgar Allan Poe. Μεττάφραση Ρήγας Καππάτος. Εκδόσεις Εκάτη (2011). [Γράφει ο μεταφραστής:] Εύλογα θα διερωτηθεί κανείς: δεν έχουμε αρκετές μεταφράσεις των ποιημάτων του Ε. Α. Πόε; Σε τι ωφελεί ακόμα μία; Πρόσφατα, ο φίλος μου ποιητής Μάκης Τζιλιάνος, ο οποίος γνωρίζει τις μεταφαστικές εντρυφήσεις μου, μου έδωσε να διαβάσω δύο διαφορετικές μεταφράσεις ποιημάτων του Ε. Α. Πόε στη γλώσσα μας. Χωρίς αυτές να είναι οι μόνες, απ’ ότι ανακάλυψα μετά. Και οι δύο είναι παλιές, τη μία την είχα διαβάσει πριν ακόμα διαβάσω τα ποιήματα του Πόε στο πρωτότυπο, πολύ παλιά, αλλά δε θυμόμουν λεπτομέρειες. Η ένσταση του φίλου μου, που έγινε και δική μου, ήταν ότι και οι δύο αυτές μεταφράσεις ξεκινάνε από την αντίληψη ότι τα κυριότερα γνωρίσματα της ποίησης του Ε. Α. Πόε, τα οποία πρέπει να διατηρηθούν πάση θυσία στη μετάφραση, είναι το μέτρο και η ομοιοκαταληξία. Αυτό όμως, και στις δύο περιπτώσεις, γίνεται σε βάρος της ίδιας της ουσίας των ποιημάτων, δηλαδή της συγκίνησης και της ποιητικής έντασης που επενδύονται στις λέξεις για να γίνουν ποίηση. Προς επίτευξη αυτών των δύο στοιχείων, παρανοείται ακόμα και η σημασία των λέξεων ή βιάζεται και η ίδια σύνταξη. Έτσι ξεκίνησε η ιδέα αυτής της εννοιολογικής, πρωταρχικά, μεταγλώττισης των πιο γνωστών ποιημάτων του Ε. Α. Πόε. Αυτή βασίζεται στην αρχή ότι αφού έτσι κι αλλιώς δε μπορεί να γίνει ένα ποίημα καλύτερο μεταφράζοντάς το (αν αυτό αξίζει, εξυπακούεται), ο μεταφραστής πρέπει να φροντίσει να χάσει όσο γίνεται λιγότερο στην μετάφραση. Ιδιαίτερα στην περίπτωση του Ε. Α. Πόε, στον οποίο μέτρο, ρυθμός, ομοιοκαταληξία, έννοια, ανθρώπινη συγκίνηση, μουσικές συνηχήσεις, πυκνότητα νοημάτων και ποιητική εικόνα, αποτελούν ένα αδιαχώριστο σύνολο. Ο τραγικός αλκοολικός και τυραγνισμένος στη ζωή Ε. Α. Πόε, μας άφησε ποιήματα όπου το μυστήριο και οι φανταστικοί κόσμοι τους, ο αισθησιασμός και οι ποιητικές τους εικόνες, οι συνηχήσεις των συμφώνων και η πυκνότητα των νοημάτων τους, θα έχουν πάντα οπαδούς όσο υπάρχει ποίηση. Όσα ήταν μπορετό από αυτά τα στοιχεία αυτής της ποίησης, προσπάθησα να μεταφυτέψω στη γλώσσα μας μ’ έναν εύληπτο και αντικειμενικά πιστό ποιητικό τρόπο.\nΠορτρέτα γυναικών. Μετάφραση Κοσμάς Πολίτης. Εκδόσεις Αιγόκερως (1999).\nΠοίηση και φαντασία. Μετάφραση Αλέξης Ζήρας. Εκδόσεις Γαβριηλίδης (1999).\nΠοιήματα. Τα ανάλεκτα. Μετάφραση Γιώργος Βαρθαλίτης. Επιμέλεια Δημήτρης Αρμάος. Εκδόσεις Gutenberg (2015). Τα Ποιήματα του Edgar Allan Poe ανήκουν στα πλέον εμβληματικά και δημοφιλή έργα της παγκόσμιας λογοτεχνίας και στις σημαντικότερες εκδηλώσεις της ιδιοφυίας του δημιουργού τους. Ξεκινώντας από τον ρομαντισμό, ο Πόε απεργάζεται μια τελείως προσωπική ποίηση, όπου κυριαρχούν η μουσικότητα, η αυστηρή οργάνωση του λόγου, η ονειρική ατμόσφαιρα. Με το λυρικό του έργο επηρέασε όσο κανείς άλλος τον Baudelaire, τον Mallarme και τους άλλους συμβολιστές.\nΟι φόνοι της οδού Μοργκ – Το μυστήριο της Μαρί Ροζέ. Μετάφραση Πέννυ Μηλιώνη. Εκδόσεις Γνώση (2012). Οι δύο ιστορίες του τόμου αυτού, με την ατμόσφαιρα της εποχής έξοχα αποτυπωμένη στις εικόνες του Ντρυέτ, ξαναζωντανεύουν τις δύο περίφημες νουβέλες του Πόε. Πόσο αθώος μπορεί να είναι ο δράστης του διπλού και αποτρόπαιου φονικού της οδού Μοργκ; Και ποιός ευθύνεται για το θάνατο της ωραίας Μαρί Ροζέ, που βρίσκεται να πλέει στον Σηκουάνα; Όσο η παρισινή αστυνομία πελαγοδρομεί ή προσπαθεί να κατασκευάσει ενόχους, ο Ντυπέν, με το αλάθητο ένστικτο ενός πρωταθλητή του ουίστ, θ ακολουθήσει τον συντομότερο δρόμο -και θα βρει τις απαντήσεις.\nΟι δολοφονίες της οδού Μοργκ. Μετάφραση Κοσμάς Πολίτης. Εκδοτική Θεσσαλονίκης (1990).\nΟ χρυσός σκαραβαίος. Το μακρόστενο κιβώτιο. Ιστορίες Μυστηρίου. Μετάφραση: Γιώργος Μπαρουξής. Επιμέλεια: Ξενοφών Μπρουντζάκης. Εκδόσεις Ποντίκι (2010). “Ο χρυσός σκαραβαίος” πήρε το πρώτο βραβείο σε ένα διαγωνισμό που διοργανώθηκε από την εφημερίδα “Philadelphia Dollar Newspaper”, και δημοσιεύθηκε σε συνέχειες αρχίζοντας από τον Ιούνιο του 1843. “Το μακρόστενο κιβώτιο” εκδόθηκε για πρώτη φορά τον Σεπτέμβριο του 1844, στο γυναικείο περιοδικό “Godeys Ladys Book”.\nΟ χρυσός σκαραβαίος. Μετάφραση Πέτρος Κωστόπουλος. Εκδόσεις Γράμματα (1991). […] Εδώ βρίσκεται όλο το μυστήριο, αν και πρέπει να παραδεχτώ πως, σ αυτό το σημείο, δε δυσκολεύτηκα και πολύ να βρω τη λύση. Τα βήματά μου ήταν σίγουρα, και μόνο σ ένα συμπέρασμα μπορούσαν να με οδηγήσουν. Ορίστε η σειρά που ακολούθησαν οι συλλογισμοί μου: Όταν σχεδίασα το σκαραβαίο, δεν φαινόταν πουθενά η νεκροκεφαλή. Όταν τελείωσα το σκίτσο, σου το έδωσα και δε σ άφησα ούτε λεπτό απ τα μάτια μου ώς τη στιγμή που μου το ξανάδωσες. Κατά συνέπεια δε σχεδίασες εσύ τη νεκροκεφαλή ούτε και κανένας άλλος εδώ μέσα. Δεν είχε γίνει λοιπόν με ανθρώπινη μεσολάβηση…\nΟ χρυσοκάραβος. Μετάφραση Εμμανουήλ Ροΐδης. Εκδόσεις Κριτική (1988).\nΜη στοιχηματίζεις το κεφάλι σου με το διάβολο. Διηγήματα. Μετάφραση Άρης Σφακιανάκης. Εκδόσεις Αιγόκερως (2000). Το βιβλίο αυτό είναι μια συλλογή διηγημάτων του γνωστού συγγραφέα, από τα οποία το πρώτο διήγημα αποτελεί και τον τίτλο του. Οι υπόλοιποι τίτλοι είναι οι εξείς: Τα ματογυάλια. Ο διάβολος στο καμπαναριό. Η αυτού διασημότης. Το νησί της νεράιδας. Τρεις Κυριακές σε μια βδομάδα.\nΛιγεία. Μετάφραση Τζένη Μαστοράκη. Εκδόσεις Στιγμή (1996). Η “Λιγεία” πραγματεύεται το θέμα της “αιώνιας Σικελίας”, μέσα από τη θαμβωτική ιστορία του γηραιού καθηγητή Ροζάριο Λα Τσιούρα, που γνώρισε στη νεότητά του τον θεϊκό έρωτα της Σειρήνας. Πέρα από την Ιστορία, ο Λαμπεντούζα οραματίζεται την ιδανική χώρα της αρχαίας ελληνικής πραγματικότητας, στην οποία, περισσότερο από ό,τι με την καλλιέργεια, εισδύει κανείς με το “ζωώδες ένστικτο”· σύλληψη που αγγίζει το βάθος του πλέον καθαρού κλασικισμού μ ένα πνεύμα ακόμα θερμά ρομαντικό.\nΈδγαρ Άλαν Πόε. Αφηγήματα. Οι ιστορικές μεταφράσεις από τον Κοσμά Πολίτη. Επιμέλεια Στέφανος Μπεκατώρος. Εκδόσεις Ελληνικά Γράμματα (2006). Στο τόμο περιέχονται δεκαεννέα από τα γνωστότερα αφηγήματα του Edgar Allan Poe, ένα πεζό ποίημα και ένα δοκίμιό του (στο οποίο εκθέτει τις θεωρητικές του απόψεις για το αφήγημα), όλα μεταφρασμένα από τον Κοσμά Πολίτη. Αυτές οι ιστορικές μεταφράσεις του σημαντικού Νεοέλληνα μυθιστοριογράφου έχουν πολλαπλό φιλολογικό ενιδαφέρον: για την κατανόηση της νεοελληνικής λογοτεχνίας, για τους τρόπους πρόσληψης της ξένης λογοτεχνίας, αλλά και για την ιστορία της μεταφραστικής πρακτικής στην Ελλάδα. Η υποδειγματική έρευνα του επιμελητή Στέφανου Μπεκατώρου, τα αναλυτικά σχόλια και η φροντισμένη επεξεργασία των μεταφράσεων προσφέρουν στον αναγνώστη ένα συμπαγές σώμα μεταφραστικής ύλης και σχολιασμού το οποίο, δεδομένης της αφηγηματικής δύναμης του πολυδιαβασμένου Αμερικανού συγγραφέα, παρέχει, επιπλέον, το σημαντικότατο για τέτοιο ογκώδες έργο στοιχείο της αναγνωστικής απόλαυσης.\nΕύρηκα. Μετάφραση Σπύρος Ηλιόπουλος. Εκδόσεις Δαρδανός Χρήστος [Gutenberg, 1992]. Το «Εύρηκα», το κύκνειο άσμα του μάστορα του φανταστικού, απευθυνόμενο σύμφωνα με τη βούλησή του “σ αυτούς κυρίως, που αισθάνονται· στους ονειροπόλους”, συνιστά ενδεχομένως το πιο “νόθο” κείμενο που θα μπορούσε κανείς να επισημάνει στη δυτική, τουλάχιστον, λογοτεχνική παράδοση. Μια τρομακτική σάτιρα σε βάρος του ρασιοναλισμού από ένα γνήσιο τέκνο του αιώνα της επιστήμης, αλλά και θερμού ζηλωτή μιας απόλυτης ελευθερίας για την ανθρώπινη ψυχή και φαντασία.


πεθαίνεις μόνο μια φορά – urban poetic\nFebruary 3, 2012 February 3, 2012 urban poeticLeave a comment\nΑν θέλεις να γίνει σωστά η δουλειά, θα κάνεις αυτό ακριβώς που σου λέω. Δε θα μιλάς, δε θα ρωτάς, απλά θα ακολουθείς τις οδηγίες μου, σαν αυτά που σου λέω να είναι οι Δέκα Εντολές και εγώ ο Θεός. Έτσι θέλω να με σκέφτεσαι, σαν τον Θεό και αν κάτι δεν πάει καλά, να ξέρεις ότι θα το ξέρω, πριν καν σκεφτείς πως να τα μπαλώσεις. Μπορείς να με λες Θεό ναι, αλλά νάσαι βέβαιος ότι είμαι από εκείνους που δεν συγχωρούν.\nΣτο φάκελο που θα βρεις στο πίσω κάθισμα του αυτοκινήτου σου, υπάρχουν διευθύνσεις, ονόματα και οδηγίες. Το δικό σου το όνομα δεν χρειάζεται να το ξέρεις, θα μπορούσε να είναι αριθμός, χρώμα ή κάποια ινδιάνικη ονομασία, χωρίς την παραμικρή διαφορά. Έτσι και αλλιώς, ξέρεις ήδη ότι σε αυτό το παιχνίδι που εσύ ονομάζεις ζωή, τις περισσότερες φορές το όνομα που κουβαλάς είναι κάποιο που σου δίνεται παρά κάποιο που εσύ επιλέγεις, οπότε μην μπεις καν στον κόπο να συστηθείς, άσε τη μοίρα να παίξει το δικό της παιχνίδι. Όλα τα άτομα που θα συναντήσεις στο δρόμο σου, έχουν λόγο που υπάρχουν στο συγκεκριμένο μέρος την συγκεκριμένη στιγμή και αν δεν ήταν αυτά, θα ήταν κάποια άλλα. Κάθε επιλογή που κάνεις την έχω κάνει εγώ πριν από σένα και αν αρχίσεις να αυτοσχεδιάζεις, θα είναι επειδή εγώ θα σε έχω ωθήσει σε αυτό το σημείο.\nΞέρω ότι φοβάσαι. Αυτό διαχωρίζει εσένα από μένα, ο φόβος. Και αυτό αισθάνεσαι τώρα που παίρνεις όλες αυτές τις οδηγίες, ένα συναίσθημα που κάνει τους παλμούς σου να αυξάνοντα και κάνει το ύφασμα που περιβάλλει το μέρος της καρδιάς σου να πάλλεται. Όμως δεν έχεις επιλογή να μη φοβάσαι, δες το ως διαταγή ή ως ευλογία, ώστε απόψε να νιώσεις πιο ζωντανός. Ο φόβος σου είναι αυτός που απόψε θα σου δίνει παλμό.\nΘα ακολουθήσεις το αυτοκίνητο που προπορεύεται. Μην του ανάψεις τα φώτα αν πηγαίνει σιγά, μην του κορνάρεις αν αργεί να ξεκινήσει στο φανάρι, κράτα μια απόσταση και πάνω από όλα μην κάνεις τίποτα που θα τον κάνει να αλλάξει τον ρουν της διαδρομής που έχει επιλέξει ή τον έχει επιλέξει για σήμερα και γίνε ο διπλανός κρίκος στην αλυσίδα: Να μην μπορείς να πας πουθενά αν δεν πάει και εκείνος εκεί.\nΗ συνοικία στην οποία θα περιδιαβαίνει ο σιωπηλός σου συνοδοιπόρος θα είναι κάποια στην οποία δεν έχεις πάει πρόσφατα, αλλά θα είναι γνώριμο το ξένο τοπίο, όσο και αν δεν θα μπορείς να θυμηθείς πότε ή αν έχεις ξαναβρεθεί εκεί. Το προπορευόμενο αυτοκίνητο θα στρίψει σε ένα μικρό δρομάκι. Εσύ θα σβήσεις τα φώτα και θα ακολουθήσεις από απόσταση. Ο τύπος θα κατέβει και θα μπει από μια μεταλλική πόρτα με κόκκινο χρώμα, όπου η φωτεινή επιγραφή από νέον θα τρεμοσβήνει. Φτάνοντας πιο κοντά, θα συνειδητοποιήσεις ότι η επιγραφή έχει σχεδόν σβήσει ολοκληρωτικά και τα μόνο δύο γράμματα που δεν έχουν ακόμα πάρει την απόφαση να πεθάνουν είναι ίδια με τα αρχικά του ονόματος σου και αυτό μάλλον φτάνει για να σιγουρευτείς: Είσαι στο σωστό μέρος.\nΘα προχωρήσεις μέσα και θα αντιληφθείς ότι είναι ένα μπαρ, σαν αυτά που βλέπεις στις ταινίες με κάτι τύπους τελειωμένους που δε θα γύριζαν να κοιτάξουν ποιος μπήκε μέσα, ούτε αν κράταγες πιστόλι στο οποίο βίδωνες γεμιστήρα φτιαγμένο από θόρυβο, σημαδεύοντας με ύφος που δεν φέρει οίκτο, κορμιά που κοίτονται γυρμένα προς την μπάρα. Θα παραγγείλεις ένα ποτό, οποιοδήποτε ποτό που είσαι σίγουρος ότι ο μπάρμαν θα έχει εύκαιρο, χωρίς να χρειαστεί να μπεις σε διαδικασία συζήτησης μαζί του. Τα κοκτέιλ απαγορεύονται, το ποτό που έπαιρνες πάντα για να εντυπωσιάσεις τις γκόμενες επίσης, εδώ θα πιεις το πιο συνηθισμένο, απλό ποτό που θα χυθεί στο ποτήρι σου μόνο του, χωρίς να κάνει τον παραμικρό θόρυβο και το οποίο δε θα κάνει την παρουσία σου ξεχωριστή. Ο τύπος από το προπορευόμενο αυτοκίνητο θα κάθεται στην άλλη άκρη του μπαρ και θα είναι και αυτός παράταιρη πινελιά όπως εσύ. Πριν προλάβεις να αναρωτηθείς ποιος είναι αυτός και γιατί έπρεπε να τον συναντήσεις, θα σου κάνει νόημα να πλησιάσεις.\nΘα δυσκολευτείς λίγο να τον καταλάβεις στην αρχή, γιατί η φωνή του θα είναι μπάσα και γηρασμένη, ενώ η ανάσα του θα βρωμάει ταμπάκο, με τα επτά προηγούμενα τσιγάρα του να έχουν πάρει διαφορετικές πόζες θανάτου στο τασάκι που θα έχει δίπλα στο ποτό του. Οι λέξεις αρχικά θα βγαίνουν με δυσκολία και για άλλο ένα λόγο όμως. Γιατί αυτά που θα σου πει δεν θα είναι εύκολο να τα πει κάποιος, αλλά θα δεις ότι μετά από τρία ουίσκι θα έχει αποκτήσει τέτοια ευφράδεια και τέτοιο ειρμό, σαν να ήταν λέκτορας πανεπιστημίου. Θα σου πει ότι για να είσαι εσύ εκεί αυτή τη στιγμή, ένας από τους δύο σας θα πρέπει να είναι ήδη νεκρός, γιατί “η ζωή του ενός σημαίνει τον θάνατο του άλλου. Αν εσύ είσαι ζωντανός, τότε εγώ που κουβαλάω το ίδιο όνομα, γεννήθηκα από την ίδια μάνα, την ίδια ώρα και ημέρα θα πρέπει να είμαι νεκρός. Το μόνο που θα με έσωζε είναι να είσαι εσύ νεκρός και να μην το ξέρεις.” Ο κόσμος σου θα ταρακουνηθεί, θα προσπαθήσεις άμεσα να σκεφτείς αν μπορεί να είναι αλήθεια αυτό που σου είπε, αν όντως είσαι νεκρός ή αν μιλάς με κάποιον νεκρό και αν είσαι νεκρός και ο άλλος ζωντανός, πως το ζεις όλο αυτό, πως μιλάς, πως σκέφτεσαι, πως νιώθεις συναισθήματα των ζωντανών. Οι άμυνες σου δε θα σε αφήσουν να αφήσεις κάποιον άλλο στο βασίλειο των ζώντων και εσύ να πας στο υπερπέραν και θα του πεις ότι μάλλον ήπιε πολύ και δεν ξέρει τι λέει.\nΕκείνος θα συνεχίσει: “Θα πεθάνεις σε ένα φριχτό αυτοκινητιστικό ατύχημα. Μαζί σου θα είναι και η γυναίκα σου και οι δύο σου κόρες που θα σωθούν γιατί η σύγκρουση θα είναι πλαγιομετωπική από την θέση του οδηγού και μάντεψε ποιος θα οδηγάει. Όχι, δεν θα δεις κανένα από ψηλά, όχι δεν θα μάθεις αν σε έκλαψαν και ποιοι στην κηδεία σου. Όταν θα πεθάνεις, θα σημαίνει ότι πέθανες. Μαύρο, κενό, απόλυτο τίποτα και όλες τις απορίες θα τις πάρεις μαζί σου στον τάφο. Όμως, μετά από χρόνο που δεν μετριέται και ο οποίος δεν υπολογίζεται, θα επιστρέψεις. Θα θυμάσαι λίγα από το παρελθόν σου, αλλά θα έχεις επίγνωση του παρόντος, στο οποίο θα συμβαίνει το εξής παράδοξο. Κάθε μέρα που θα περνάει, θα γίνεσαι νεότερος. Σαν κάποιο περίεργο παιχνίδι, το οποίο θα μιμείται τη ζωή, στο οποίο ξεκινάς γέρος ή πιο σωστά από το τέλος της κανονικής ζωής σου και σταδιακά προχωράς, προς την αρχή. Δεν θα είναι όμως η ίδια η ζωή, η οποία θα ξετυλίγεται αντίστροφα, αλλά η χρονική σειρά των πραγμάτων, όπου η κλεψύδρα που άδειασε, γυρνώντας από την άλλη πλευρά αδειάζει για δεύτερη φορά, κάθε μέρα και πιο πολύ, ξεκινώντας πλήρης ημερών ή αν θες κόκκων και σταδιακά αφανίζεται, φέρνοντας όπως και στην κανονική ζωή, το τέλος πιο κοντά μέρα με τη μέρα, με μόνη διαφορά, ότι ξεκινάς από την τελευταία σου υπαρκτή κατάσταση.”\nΗ αίσθηση ότι ακούς πράγματα πολύπλοκα, θα εξισορροπηθεί από μια πιο δυνατή αίσθηση ασφάλειας, ότι μπορείς να τον εμπιστευτείς, ότι δεν είναι τρελός που τα ήπιε και άρχισε να λέει ότι του κατέβηκε στο κεφάλι, αλλά κάποιος που σου έχει πει πράγματα ικανά να σου ταρακουνήσουν τον κόσμο, χωρίζοντας με μια σπαθιά το χρόνο σε πριν και μετά από εκείνη ακριβώς την στιγμή.\nΘα τον ρωτήσεις ποιος τον έφερε σε αυτό το μπαρ στη μέση του πουθενά και θα αναγνωρίσεις τα σημάδια μου. Πως κάποιος του έκανε μια πρόταση που δεν μπορούσε να αρνηθεί για να παίξει σε αυτό παιχνίδι που δεν ήξερε αν και κατά πόσο είναι παιχνίδι ή αποστολή αυτοκτονίας, άλλα έχοντας ήδη πεθάνει μια φορά δεν είχε τίποτα να χάσει. Οι κανόνες ήταν να πάρει το αυτοκίνητο, να περάσει από τον συγκεκριμένο δρόμο, να βεβαιωθεί πως ένα λευκό σεντάν τον ακολουθεί, πως θα πρέπει να πάει από την παλιά συνοικία, να περάσει από το μικρό δρομάκι και να μπει στο παλιό μπαρ από την πίσω πόρτα με την ξεφτισμένη επιγραφή από νέον. Πως θα έπρεπε να μιλήσει σε κάποιον που θα έμπαινε λίγο πιο μετά από αυτόν και πως θα τον καταλάβαινε γιατί κάτι θα του θύμιζε η φυσιογνωμία του, ενώ κατέληξε.\n“Mόνο τότε και εφόσον ακολουθούσα τις οδηγίες του κατά γράμμα, χωρίς να αλλάξω τίποτα στο σχέδιο και στην προδιαγεγραμμένη ροή των πραγμάτων, μόνο αν ακολουθήσα την πορεία που μου δινόταν και η οποία ήταν η μόνη ασφαλής και όλα τα υπόλοιπα θάνατος, τότε μόνο θα μπορούσα επιτέλους να δω ποιος ήμουν στην προηγούμενη μου ζωή, να δω ότι εσύ είσαι αυτός που ήμουν πριν έρθω εδώ και ότι εσύ θα γίνεις αυτό που είμαι εγώ όταν όλα τελειώσουν.”\nΤότε παίζοντας νευρικά με τις τσέπες σου, από μια αμηχανία που θα σημαίνει για σένα σύγκρουση με σύμπτωση, θα ανακαλύψεις ένα κομμάτι χαρτί στην τσέπη σου, το οποίο δεν θα ξέρεις από που ήρθε, με έξι λέξεις που θα διαβάσεις για πρώτη φορά, αλλά θα σκέφτεσαι δίχως να το σκέφτεσαι και στην πορεία. “MHN ΦΟΒΑΣΑΙ, ΠΕΘΑΙΝΕΙΣ ΜΟΝΟ ΜΙΑ ΦΟΡΑ”\nΤο διήγημα αυτό περιέχεται στην συλλογή διηγημάτων «Δήγμα Γραφής (μια ντουζίνα και τρία διηγήματα)», ένα συλλογικό δωρεάν e-book, που διανέμεται μέσω του δικτυακού τόπου openbook.gr.


AnimePlanet Forums ~ Επισκόπηση Θ.Ενότητας - Οι υπεύθυνοι του Megaupload συνελήφθησαν από το FBI\nAnimePlanet Forums Αρχική σελίδα Γενικές Συζητήσεις Οι υπεύθυνοι του Megaupload συνελήφθησαν από το FBI\nΔημοσιεύθηκε: Παρ Ιαν 20, 2012 10:14 am\nΝαι, είναι επίσημο:\nΟ ιδρυτής του Megaupload Kim Dotcom (γνωστός ως Kim Schmitz) ο οποίος διάμενε στην Κίνα, συνελήφθη κατά την διάρκεια του ταξιδιού του στην Νέα Ζηλανδία για την κατηγορία της ηλεκτρονικής πειρατείας και παράνομης διακίνησης copyrighted υλικού καθώς και του "ξεπλύματος" βρώμικου χρήματος.\nΤο FBI έχει επίσης εκδόσει ένταλμα σύλληψης για τους Bram van der Kolk, (γνωστό σαν Bramos 29) Julius Bencko, Finn Batato, Sven Echternach, Mathias Ortmann, και Andrus Nomm. Οι Batato, Ortmann και van der Kolk συνελήφθησαν, ενώ οι Bencko, Echternach και Nomm καταζητούνται. Αντιμετωπίζουν την πιθανότητα φυλάκισης για 20 χρόνια.\nΣαν απάντηση οι Anonymous έκαναν ηλεκτρονική επίθεση στην ιστοσελίδα του FBI, http://www.justice.gov, στην ιστοσελίδα του RIAA και του MPAA, οι οποίες επί του παρόντος δεν είναι διαθέσιμες.\nΗ δήλωση των Anonymous παρακάτω\nΑπό ότι φαίνεται μόνο το domain είναι κάτω. Εάν βάλεις το IP της ιστοσελίδας http://109.236.83.66/ το Megaupload είναι ακόμα ενεργό.\nΕίναι όπως είπανε στο Google: το SOPA και PIPA δεν σταματάνε την πειρατεία απλά την κρύβουν πιο καλά.\nEDIT: Τα πράγματα είναι πραγματικά αρκετά άσχημα. Οι FBIδες έχουν τα αρχεία του Megaupload και τα αρχεία πληρωμών. Αυτό σημαίνει ότι έχουν όλα τα στοιχεία των χρηστών. καθώς και το τί κατέβασαν, πότε το κατέβασαν κτλ.\nΑυτό το βίντεο εξηγεί τα πράγματα αρκετά καλά:\nEDIT στις 22/01/2012: O Amazing Atheist τα λέει πάρα πολύ καλά. Το SOPA και το PIPA ουσιαστικά έδιναν νομιμότητα σε πράγματα που η Αμερικάνικη κυβέρνηση θα έκανε ούτως ή άλλως. Η επιχείρηση για το Megaupload ήταν στα σπάργανα εδώ και αρκετούς μήνες και θα ήταν ουσιαστικά το κερασάκι στην τούρτα του SOPA και του PIPA για να πούνε ότι η νομοθεσία είχε επιτυχία μόλις περνούσε. Τα SOPA και PIPA δεν πέρασαν, αλλά η Αμερικάνικη κυβέρνηση είχε την δύναμη να λογοκρίνει το διαδύκτιο ούτως ή άλλως.\nEDIT στις 23/01/2012: Οι υπηρεσίες Fileserve, και Filesonic έχουν κατεβάσει ρολά και επιτρέπουν υπηρεσίες τύπου Cloud και μόνο. Το Uploaded.to έχει απαγορεύσει πρόσβαση στις ΗΠΑ, ενώ τα Mediafire και rapidshare υφίστανται έρευνες. Ο βοσκός χτυπήθηκε και τα πρόβατα σρχίζουν να σκορπίζονται.\nΈχει επεξεργασθεί από τον/την powerboy στις Δευ Ιαν 23, 2012 4:09 pm, 3 φορές συνολικά\nΔημοσιεύθηκε: Παρ Ιαν 20, 2012 12:31 pm\nΠαροτι το SOPA και το PIPA δεν περασε λογο Ομπαμα...\nΟι εταιριες προχωρησανε στο plan B δηλσση στις μηνυσεις και τα αυτοφωρα. Αφησανε τα Torrents και κυνηγανε τους File hosters. Τo Megaupload ηταν απο τους καλυτερους\n20 χρονια φυλακιση...Ελεος ουτε δολοφονια να διαπρατανε.\nΟ νεος φασισμος λεγεται καπιταλισμος\nΔημοσιεύθηκε: Παρ Ιαν 20, 2012 9:48 pm\nΤο ζήτημα είναι ότι δεν τους κατηγορούν απλά για παραβίαση Copyright, αλλά και για ξέπλυμα χρήματος. Δεν ξέρω εάν ισχύει το δεύτερο, μάλλον το έκανα για παραδειγματισμό κυρίως.\nΔημοσιεύθηκε: Κυρ Ιαν 22, 2012 1:30 pm\nΈκανα ένα ψιλο-edit στην είδηση, βάζοντας και τις, αρκετά ενδιαφέρουσες απόψεις του Amazing Atheist.\nΔημοσιεύθηκε: Δευ Ιαν 23, 2012 12:46 pm\nΤο filesonic παγωνει την λειτουργια του\nελπιζουμε απο φόβο πιθανής μήνυσης και όχι από πραγματική μήνυση.\nΔημοσιεύθηκε: Δευ Ιαν 23, 2012 3:32 pm\nψάχνοντας βρήκα αυτη την λίστα με το τι τρέχει με τα filesharing sites και σε τι κατάσταση είναι\nOrg torrent - could vanish with everything within 30 days "he is under criminal investigaççao"\nKoshiki - operating 100% Japan will not join the SOUP / PIPA\nShienko Box - 100% working china / korea will not join the SOUP / PIPA\nShareX BR - group UOL / BOL / iG say they will join the SOUP / PIPA\nMegaupload, iShares, AOL Virtual DISC, U.S. SHARE, GrennShare (Canada)\nRED ALERT IN hosters:\nMediafire, Multupload, WUpload, Sonic File / Serve, ShareX, Deposit Files ...\nHosters IN ALERT:\nTorrent "all services", mIRC Zone, SVN hosters, Virtua\nΔημοσιεύθηκε: Δευ Ιαν 23, 2012 3:48 pm\n..και ξαφνικα, μια μερα πατησαν τον διακοπτη και τα εκλεισαν ολα δειχνοντας σε ολους ποιος ειναι το πραγματικο αφεντικο..\nΔημοσιεύθηκε: Δευ Ιαν 23, 2012 4:06 pm\nΒασικά, ο "βοσκός" χτυπηθηκε" και τα πρόβατα διασκορπίστηκαν.\nΜάλλον είναι καιρός να στραφούμε στα Newsgroups και τα Torrents.\nΔημοσιεύθηκε: Δευ Ιαν 23, 2012 4:14 pm\nΕπιστροφη μια δεκαετια πισω δηλαδη.\nΔημοσιεύθηκε: Δευ Ιαν 23, 2012 11:03 pm\nmaresi pou se ka8e torrent blepo kai afto ....\nATTENTION: We will be taking legal action to all: 8626 Seeders:\nWith a demanding court notice, all I.P address will be traced. "extremezone" Will be taken to court and or fined $5,000,000 U.S Dollars to a maximum of 15 years in prison. rofl... akoma kai sta torrent den exoun afisi tipota h poustides..\nΔημοσιεύθηκε: Τρι Ιαν 24, 2012 12:39 am\nΚατά την γνώμη μου, το όλο θέμα είναι μια απόπειρα FUD (Fear, Uncertainty, Doubt). Κανονικός ψυχολογικός πόλεμος δήλαδη. Σε αυτές τις περιπτώσεις η ψυχραιμία και η λογική είναι η καλύτερη (και μόνη) άμυνα.\nΗ Microsoft ακολουθεί αυτή την τακτική για να σταματήσει τα Linux εδώ και χρόνια με δήθεν παραβιάσεις πατεντών. H απάντηση των απανταχού Λινουξάδων ήταν "Δείχτε μας τον κώδικα", οπότε και η M$ κάπως ελάττωσε την καμπάνια.\nΘα βρεθούν και άλλα file hosts. Εάν όχι υπάρχει το Usenet, το IRC. Και εάν τα σταματήσουν αυτά, θα βρεθεί και άλλως τρόπος.\nΗ πειρατεία θα υπάρχει πάντα. Εάν ο κόσμος θέλει να ανταλλάξει αρχεία, θα το κάνει. Οι διάφοροι καλλιτέχνες θα πρέπει να βρούν έναν τρόπο να ζήσουν από αυτή (βγάζοντας δωρεάν κομμάτια και κάνοντας συναυλίες για παράδειγμα).\nΌσο για το Hollywood... Κάντε μια ταινία που να αξίζει τα λεφτά της επιτέλους!\nΔημοσιεύθηκε: Τρι Ιαν 24, 2012 2:41 am\nΌσο για τα βιντεοπαιχνίδια, σταματήστε το region lock σύστημα.\nΌσο για την μουσική, σταματήστε να μας βάζετε τα ίδια και τα ίδια κομμάτια σε κάθε compilation...\nΔημοσιεύθηκε: Τρι Ιαν 24, 2012 2:33 pm\nTo region block έχει ήδη σταματίσει και όσο για την ποιότητα των προϊόντων σοστή άποψη ανεξαρτίτος είδους. Δώσε κάτι που να αξίζει παρ' όλα αυτά το θέμα είναι ποιο πολύ οτι έχουν ιδιοτικοποιείσει το net και παιρνάνε την άποψη τους είτε ψυφιστεί είτε όχι και επίσης για φανταστίτε ποιοί σιοπούν στις εξεγέρσεις? Κόψτους το net και θα βγούν ακόμα και αυτοί να φωνάξουν στο τέλος\nΔημοσιεύθηκε: Τρι Ιαν 24, 2012 2:51 pm\nΌχι, δεν σταμάτησε. Το συνεχίζουν η Microsoft(Βλέπε ΧΒΟΧ 360) και η Nintendo(Βλέπε 3DS).\nΔημοσιεύθηκε: Τρι Ιαν 24, 2012 11:46 pm\nκρίμα και νόμιζα οτι θα πάρουν παράδηγμα απο την sony


Planet-GREECE: Το παρασκήνιο από το ΣτΕ για τις τηλεοπτικές άδειες\nΤο παρασκήνιο από το ΣτΕ για τις τηλεοπτικές άδειες\nΤο ότι η φράση του Αλέξη Τσίπρα στη ΔΕΘ, με την οποία προέβλεψε πως το Συμβούλιο της Επικρατείας δεν πρόκειται να ακυρώσει το διαγωνισμό για τις άδειες αφού το δημόσιο όφελος είναι μεγάλο, παρερμηνεύτηκε σκοπίμως, υποστήριξε ο εκπρόσωπος του Δημοσίου κατά...\nτη διάρκεια της μαραθώνιας συνεδρίασης του ΣτΕ, που εξέτασε, κεκλεισμένων των θυρών, τα ασφαλιστικά μέτρα που έχουν κατατεθεί.\nΣχολιάζοντας τη δήλωση Τσίπρα στη ΔΕΘ, ο νομικός εκπροσωπος του Δημοσίου, ο δικηγόρος Γιαννης Μαντζουράνης, ανέφερε πως «είναι σεβαστή οποιαδήποτε απόφαση της Δικαιοσύνης, αλλά αυτή η δήλωση παρερμηνεύτηκε σκοπίμως».\nΠροηγουμένως, η αντίδικη πλευρά είχε πει πως ζητήθηκε απο τους εκπροσώπους του Δημοσίου να πουν «μέα κούλπα» εκ μέρους του για τη δήλωση αυτή, αλλά ο κ. Μαντζουράνης αντέτεινε πως «δεν υπήρξε ούτε μέα, ούτε κούλπα».\nΑλλεπάλληλες ερωτήσεις έγιναν και για το αν οι εταιρικοί σκοποί του κ. Καλογρίτσα είναι αποκλειστικώς και μόνο τηλεοπτικοί, όπως ορίζει η προκήρυξη του διαγωνισμού.\nΜάλιστα, επίμονος ήταν ο εισηγητής κ. Μάζος, ενώ, χαρακτηριστικά, ερωτήθη αν έχει σχέση η «παραγωγή cd», που αναφέρεται στους σκοπούς τις εταιρείας, με τα ραδιοτηλεοπτικά, ενώ αντίστοιχη ερώτηση έγινε και για τους «σκοπούς κατάδυσης» που αναφέρονται στην εταιρεία Σαββίδη.


Πινέιρος Σκάι: Αγώνας… ζωής με Ολυμπιακό - Onsports.gr\nOnsports Team\t02 Οκτωβρίου 2013, 10:01\nΠινέιρος Σκάι: Αγώνας… ζωής με Ολυμπιακό\nΤα μέλη της ομάδας από τη Βραζιλία περιμένουν… πως και πως την αναμέτρηση με τον Ολυμπιακό στο πλαίσιο του διπλού τελικού του Διηπειρωτικού Κυπέλλου.\nΟι «ερυθρόλευκοι» έχουν ξεκινήσει… από χθες το ταξίδι-μαραθώνιο προς τη «χώρα του καφέ» και τα μέλη της αντιπάλου τους περιμένουν με μεγάλη ανυπομονησία την αναμέτρηση με τους πρωταθλητές Ευρώπης. Όπως δηλώνουν παίκτες και προπονητής της Πινέιρος Σκάι, οι αγώνες με τον Ολυμπιακό θα είναι μια εμπειρία ζωής για τους ίδιους και μάλιστα δεν διστάζουν να οριοθετήσουν ως στόχο τους τη νίκη απέναντι στους Πειραιώτες.\n«Ο αγώνας με τον Ολυμπιακό είναι ο πιο σημαντικός της ζωής μου. Είναι ένα σημαντικό ματς για όλους. Σημαίνει πολλά για το μπάσκετ εδώ. Θέλω όλο τον κόσμο δίπλα μας. Θα πρέπει να παίξουμε πολύ δυνατά και με πάθος», πρόσθεσε και κατέληξε: «Ο Ολυμπιακός υπερέχει σε ύψος, έχει τον Μπέγκιτς, αλλά εμείς είχαμε νικήσει την Αρεσίμπο που είχε τον Πίτερ Τζον Ράμος που είναι 2,22μ.», ανέφερε χαρακτηριστικά ο Αμερικανός άσος των Βραζιλιάνων, Τζο Σμιθ.\nΑπό την πλευρά του, ο γκαρντ Μπρούνο Μορτάρι επεσήμανε: «Μπορεί να είναι καλύτεροι από μας ποιοτικά, αλλά μπορούμε να εξισορροπήσουμε με όπλο τη θέληση και το πάθος μας».\nΕνώ ο προπονητής της Πινέιρος, Κλαούντιο Μορτάρι, σχολίασε: «Δεν είναι το παν το ύψος. Αυτό που με ανησυχεί είναι οι συνθήκες του αγώνα. Το ύψος είναι μόνο ένα από τα στοιχεία που έχουν οι αντίπαλοι. Δεν μας απασχολεί μόνο ο Μπέγκιτς, αλλά όλη η ομάδα του Ολυμπιακού. Το πρόβλημα είναι το τεχνικό κομμάτι. Έχουμε πάρει τις κασέτες από τα τελευταία τους παιχνίδια και τους παρακολουθούμε».


Αθλητικά Παρασκήνια, 29 Μαϊου 2013 – The Panhellenic Post\nTην βοήθεια τεσσάρων ΠΑΕ ζητάει η ΕΠΟ\n– H EΠΟ έστειλε το… μήνυμα σε Ολυμπιακό, ΠΑΟΚ, ΠΑΣ Γιάννινα και Αστέρα Τρίπολης για να την υποστηρίξουν στο δικαστήριο καθώς κινδυνεύουν για την Ευρώπη.\n«Μονεγάσκος» ο Καρβάλιο!\nΛευτέρης Ντανοβασίλης – Τρίτη μεταγραφή που ανακοινώνει η Μονακό, με τον Ρικάρντο Καρβάλιο να υπογράφει για 1+1 χρόνια.\nΒασίλης Σαμπράκος – Ο Βασίλης Σαμπράκος απονείμει βραβεία στους Ελληνες μετανάστες του ποδοσφαίρου που τα κατάφεραν καλύτερα στη διάρκεια της σεζόν που κλείνει.\nΓιώργος Καραμάνος – Οι οπαδοί της Σίτι πλήρωσαν καταχώρηση σε ιταλική εφημερίδα για να ευχαριστήσουν τον τέως προπονητή της ομάδας τους.\nΤο financial fair play της Μονακό!\nΜιχάλης Τσόχος – Ο Μιχάλης Τσόχος προσπαθεί να μετρήσει τα δεκάδες εκατ. ευρώ που ξοδεύει καθημερινά η ομάδα του Πριγκιπάτου για μεταγραφές και αναρωτιέται αν έχει το δικαίωμα να το κάνει…\nΝτόρτμουντ, η επόμενη μέρα\nBall Boys – Ο Ball Boy Λευτέρης Ντανοβασίλης γράφει για το πως οι μεταγραφές των Γκέτσε και Λεβαντόφσκι είναι ταυτόχρονα κατάρα και ευλογία για την Ντόρτμουντ.\n«Πατριός» για Νεϊμάρ\nΓιώργος Καραμάνος – Η Μπαρτσελόνα έβαλε τον πρώην παίκτη της, Εντμίλσον στο πλευρό του Βραζιλιάνου για ό,τι χρειαστεί.\nΣτηρίζει Σαρρή ο Χολέβας\n– Με επιστολή του το μέλος του Δ.Σ της ΕΠΣ Πειραιά Κώστας Χολέβας, του οποίου το όνομα ακούστηκε ως ένα από αυτά που θα είναι μέλη στο νέο Δ,Σ της ΕΠΟ αν υπάρξει προσωρινή διοίκηση, ξεκαθαρίζει πως στηρίζει τον Γιώργο Σαρρή.\nΣωτηρία σε «σχολικά» γάντια\n– Ο Γιώργος Καραμάνος γράφει για τον 17χρονο, στα χέρια του οποίου βρίσκεται η παραμονή των Γαλιθιάνων.\nΧωρίς Γιαννούλη, Ταυλαρίδη στη Τούμπα\nΦώτης Καρακούσης – Μεγάλο ματς για τον Ατρόμητο αυτό της Τετάρτης με τον ΠΑΟΚ στη Τούμπα (18:15) στο πλαίσιο της 5ης αγωνιστικής των πλέι οφ και σήμερα ανακοινώθηκε η αποστολή από την οποία εκτός είναι οι τιμωρημένοι Γιαννούλης και Ταυλαρίδης.


Ο βασιλιάς βγαίνει πάντα κερδισμένος - Ειδήσεις - νέα - Το Βήμα Online\nΟ βασιλιάς βγαίνει πάντα κερδισμένος\nH Ταϊλάνδη αντιμετωπίζει την τρίτη και μεγαλύτερη κρίση στην ιστορία της μετά το τέλος του Β΄ Παγκοσμίου Πολέμου και η δύναμη του μονάρχη της τη μεγαλύτερη δοκιμασία. Οι ξένοι δυσκολεύονται να κατανοήσουν πώς ένας τόσο σεβαστός αλλά και απόμακρος ηγέτης μπορεί να διαθέτει τόσο εκπληκτικές εξουσίες, παρά το γεγονός ότι ο ρόλος του είναι απλώς «συνταγματικός» και η δράση του υπόκειται σε πολλούς περιορισμούς. Το μυστικό δεν βρίσκεται στη δύναμη του θρόνου, αλλά στην προσωπικότητα του βασιλιά.\nH Ταϊλάνδη αντιμετωπίζει την τρίτη και μεγαλύτερη κρίση στην ιστορία της μετά το τέλος του Β΄ Παγκοσμίου Πολέμου και η δύναμη του μονάρχη της τη μεγαλύτερη δοκιμασία. Οι ξένοι δυσκολεύονται να κατανοήσουν πώς ένας τόσο σεβαστός αλλά και απόμακρος ηγέτης μπορεί να διαθέτει τόσο εκπληκτικές εξουσίες, παρά το γεγονός ότι ο ρόλος του είναι απλώς «συνταγματικός» και η δράση του υπόκειται σε πολλούς περιορισμούς.\nΤο μυστικό δεν βρίσκεται στη δύναμη του θρόνου, αλλά στην προσωπικότητα του βασιλιά. Σε δύο περιπτώσεις στο παρελθόν, το 1974 και το 1992, όταν πλήθη λαού απειλούσαν τη δημόσια τάξη ζητώντας περισσότερη δημοκρατία, ο Ράμα Θ΄ ή Μπουμιμπόλ Αντουλαντέτζ περίμενε μέρα με την ημέρα για να δοκιμάσει την αντοχή εκείνων τους οποίους επιθυμούσε να ευνοήσει και για να δει αν εκείνοι στους οποίους αντετίθετο θα αναγκάζονταν να υποκύψουν.\nΤο ίδιο ακριβώς κάνει και τώρα, περιμένει. Αυτή τη φορά το καθήκον του είναι πιο σημαντικό: η ζημιά στην οικονομία και το πολιτικό σύστημα είναι πολύ μεγαλύτερη. Ο μονάρχης επιθυμεί να θάψει για πάντα τις προοπτικές του μοναδικού πολιτικού ηγέτη στην 50ετή βασιλεία του, ο οποίος τόλμησε να προσπαθήσει να τον αντικαταστήσει. Μιλάμε για τον Τακσίν Σιναουάτρα, έναν αυτοδημιούργητο δισεκατομμυριούχο και πρώην αξιωματικό της αστυνομίας, ο οποίος έχει τεράστια απήχηση στην επαρχία της Ταϊλάνδης μέσω της δημαγωγικής πολιτικής του και της οξείας αντίθεσής του στις «δυνάμεις του κατεστημένου».\nΣτην πραγματικότητα, η πα ρούσα κρίση είναι κάπως πιο περίπλοκη, διότι υπάρχουν τρεις παίκτες και ο καθένας τους είναι απόγονος δυνάμεων που ενεργοποιήθηκαν όταν ανετράπη, το 1932, ο απόλυτος μονάρχης.\nΠρώτον, η μοναρχία. Από το 1932 ως το 1963, ο θρόνος δεν διέθετε παρά μια χλωμή αχτίδα της δόξας του παρελθόντος. Μια χούντα η οποία είχε καταλάβει την εξουσία το 1957, άρχισε να χρησιμοποιεί τον Μπουμιμπόλ, αλλά εκείνος αποδείχθηκε πιο έξυπνος στο να τους χρησιμοποιεί. Τώρα πια είναι ηλικιωμένος, με εύθραυστη υγεία, αλλά εννοεί να μείνει στη θέση του και να κερδίσει και αυτόν, τον τελευταίο γύρο.\nΔεύτερον, ο απευθείας απόγονος μιας ομάδας ημιφασιστών οι οποίοι σκηνοθέτησαν ένα πραξικόπημα το 1932, δεν είναι ο στρατός, αλλά ο ίδιος ο Τακσίν.\nΤο 1948 αναδύθηκε μια τρίτη ομάδα Ταϊλανδέζων, η οποία συσπειρώθηκε γύρω από τον προοδευτικό Πρίντι Πανομιόνγκ, ο οποίος ενέπνευσε τους νεαρούς δημοκράτες. Ο Πανομιόνγκ ωστόσο δεν κατάφερε να διατηρήσει την ισχύ του έναντι της καλύτερα οπλισμένης ομάδας των ακροδεξιών. Οι φοιτητές του εξωτερικού ενθάρρυναν τις δημοκρατικές κινήσεις στο βασίλειο, απαιτώντας μεταρρυθμίσεις και εκλογές στα τέλη του 1973 και αναγκάζοντας τον βασιλιά να παρέμβει για να αποφευχθεί το χάος. Αυτοί εξελίχθηκαν στη Συμμαχία του Λαού για τη Δημοκρατία (ΡΑD), οπαδοί της οποίας κατέλαβαν τις περασμένες ημέρες αεροδρόμια και κυβερνητικά κτίρια.\nΟ Τακσίν κέρδισε πανηγυρικά τις εκλογές στις οποίες συμμετείχε. Τον ανέτρεψε ο στρατός με πραξικόπημα, που είχε τη σιωπηρή συναίνεση του μονάρχη. Γιατί τότε έρχονται σε τέτοια αντίθεση μαζί του οι «δημοκράτες»; Υποψιάζονται ότι αν επαφίετο το θέμα στον ίδιο, θα κυβερνούσε αιωνίως. Ωστόσο ούτε οι «δημοκράτες» είναι και τόσο αγνοί. Φυσικά, υπάρχουν πολλοί συνετοί αυτοαποκαλούμενοι δημοκράτες, αλλά υπάρχουν και ασυνείδητα μέλη που δεν δίστασαν να κάνουν στρατιωτικά πραξικοπήματα, να επιβάλουν στρατιωτικούς νόμους και να κάνουν ό,τι άλλο χρειαζόταν για να ξεφορτωθούν τον Τακσίν και τους συνεργάτες του.\nΓιατί και πώς μπόρεσαν να επιδείξουν τόση αποφασιστικότητα; Ο στρατός παίρνει εντολές από το παλάτι και όχι από την κυβέρνηση του Τακσίν.\nΟι διαδηλωτές γνωρίζουν ότι ο βασιλιάς είναι με το μέρος τους παρ΄ ότι το χάος που δημιούργησαν κατέστρεψε την τουριστική βιομηχανία και επιβράδυνε την οικονομία. Αυτή τη φορά περιττεύει να πούμε ότι αυτό που διακυβεύεται είναι η δημοκρατία. Περιμένετε και θα δείτε, ο βασιλιάς θα κουνήσει το μαγικό του ραβδί και η κρίση θα εξαφανιστεί. Ο στρατός ή κάποιος άλλος ευνοούμενός του θα αναλάβει την εξουσία και η χώρα θα αρχίσει να χάνει την υπομονή της με τον εξόριστο Τακσίν.\nΗ Ταϊλάνδη πληρώνει τεράστιο τίμημα για την παρούσα κρίση. Στο τέλος όμως, η αποφασιστικότητα του βασιλιά να εξασφαλίσει ένα μέλλον όπου θα κινούν τα ηνία οι δικοί του άνθρωποι θα επικρατήσει και η Ταϊλάνδη θα επιστρέψει στην ταχεία οικονομική ανάπτυξη και τα χαμόγελα με τα οποία έγινε γνωστή- με ολίγη από δημοκρατία επίσης. Αξίζει να δούμε ποιες θα είναι οι κινήσεις του βασιλιά τις επόμενες ημέρες.\nΟ κ. Γουίλιαμ Σκοτ Τόμπσον είναι εμπειρογνώμων σε θέματα εθνικής ασφαλείας και από αυτή τη θέση υπηρέτησε τέσσερις προέδρους των ΗΠΑ. Είναι ομότιμος καθηγητής της Σχολής Φλέτσερ και συνέγραψε ή επιμελήθηκε 13 βιβλία για διεθνή πολιτικά θέματα.


six d.o.g.s | artists - ΙRENE SKYLAKAKI\nPREVIOUS ΙRENE SKYLAKAKI ΙΦΙΓΕΝΕΙΑ ΒΑΣΙΛΕΙΟΥ NEXT\nΗ Ειρήνη Σκυλακάκη γεννήθηκε στην Αθήνα το 1990 και σε ηλικία 22 χρονών κυκλοφόρησε το πρώτο της άλμπουμ με τίτλο Wrong Direction, μέσα από το οποίο ξεχώρισε το single 'In the Light’. Το 2014 κυκλοφόρησε το δεύτερό της άλμπουμ Before Dawn’, με το οποίο δικαίωσε τη φήμη της πολλά υποσχόμενης pop-folk τραγουδοποιού. Ακολούθησαν επιλεγμένες συναυλίες στον Κήπο του Μεγάρου Μουσικής, το ΚΠΙΣΝ, τον Ιανό, το Gazarte, το Release Athens Festival, το En Lefko Festival, τα Church Sessions του Pepper 96.6 κ.α., ενώ μοιράστηκε τη σκηνή με καλλιτέχνες διεθνούς βεληνεκούς όπως η Macy Gray, η Jessie Ware, οι Beirut, η Daughter και ο Cass McCombs.\nΤο 2015 εγκαταστάθηκε μόνιμα στο Λονδίνο. Ο Danton Supple (παραγωγός των Coldplay, Soulsavers, Ian Brown, Morrissey, Patti Smith, The Doves) ανέλαβε την παραγωγή του τρίτου -και πιο ηλεκτρονικού- δίσκου της, Matterless, που ηχογραφήθηκε εξ’ ολοκλήρου στο Λονδίνο και έχει κυκλοφορήσει σε Ελλάδα, Αγγλία, Τουρκία και Κύπρο. Στο Λονδίνο η Ειρήνη έχει εμφανιστεί σε μερικά από τα αγαπημένα venues για νέους καλλιτέχνες, όπως είναι τα Old Blue Last, The Camden Assembly, Hoxton Square Bar και The Islington.\nΤΕΛΕΥΤΑΙΑ ΕΝΗΜΕΡΩΣΗ: 29 Oct 2018


Η Γερμανία ΔΕΝ μοιράζει κουπόνια για μπουρδέλα στους μετανάστες… | ELLINIKA HOAXES\nΗ Γερμανία ΔΕΝ μοιράζει κουπόνια για μπουρδέλα στους μετανάστες…\nΚυκλοφορεί τις τελευταίες μέρες η «είδηση» πως η Γερμανία μοιράζει κουπόνια για μπουρδέλα στους μετανάστες. Μάλιστα στο δημοσίευμα, συνοδεία του κουπονιού ως αποδεικτικό στοιχείο, αναφέρεται και η εξήγηση των Γερμανών: «έτσι θα περιορίσουμε τις ορμές και τη βία τους»…\nΤο είδαμε στα katohika.gr, scoops.gr, trelokouneli.gr, crete-news.gr, iokh.gr και kwloxaneio.gr\nΠληρωμένα κουπόνια για μπουρδέλα, στους «μετανάστες»\n…μοιράζει η Γερμανία\nΈτσι θα περιορίσουμε τις ορμές και τη βία τους… επισημαίνουν.\nΤι έχει συμβεί στην πραγματικότητα\nΗ «είδηση» δεν είναι πραγματική. Δεν υπήρχε και δεν υπάρχει καμία πραγματική κάρτα ελεύθερης εισόδου σε οίκο ανοχής (μπουρδέλο). Ούτε για πρόσφυγες, ούτε για οιοδήποτε άλλο, στη Γερμανία, ή στην Αυστρία. Για κανέναν και πουθενά δεν υπάρχει κάτι τέτοιο μέχρι τη στιγμή που γράφεται αυτό το άρθρο.\nΠρόκειται για μια φάρσα που ξεκινάει από τη δεκαετία του ’80. Για του λόγου το αληθές, δείτε τη φόρμα βάσει της οποίας αναπαράγονται κατά καιρούς διάφορες παραλλαγές με το εν λόγω κουπόνι.\n«Κοινωνικό κουπόνι της Πολιτείας του FLENSBURG.\nΚάρτα ελεύθερης εισόδου σε Μπουρδέλο.\nΗ κάρτα ισχύει Δευτέρα με Παρασκευή 09.00 – 16.00«.\nΚαι κάτω από το κουπόνι\nΕκτυπώστε , κόψτε, δοκιμάστε 🙂 …\nΣτο ίδιο μοτίβο βασίζεται το κουπόνι του 2011. Αναγράφει:\n«Γραφείο Κοινωνικής Ασφάλισης του Ελεύθερου Κράτους της Βαυαρίας.\nΓια τους πολίτες της Βαυαρίας και των προαστίων.\nΗ κάρτα ισχύει Δευτέρα με Παρασκευή και τις αργίες της ευαγγελικής εκκλησίας 09.00 – 16.00».\nΗ ίδια φάρσα υπήρχε το 2015 στο Γκρατς της Αυστρίας με μοναδική διαφοροποίηση στις ώρες υπηρεσιών 09.00 – 15.00.\nτο 2016 ξανά στη Βαυαρία και στα προάστια της\nFreikarte fürs Bordell für Flüchtlinge?\nκαι αυτές τις μέρες στην πόλη Τσέλε, στη Γερμανία\nFreikarte der Stadt Celle für einen Bordellbesuch?\nΚατά συνέπεια η «είδηση» καταρρίπτεται αφού αποδεικνύεται αναληθής κι εφόσον η εικόνα αποτελεί προϊόν φάρσας που αναπαράγεται για λόγους σκοπιμότητας.\nΌπως έχουμε αναφέρει πολλές φορές, δεν τους ενδιαφέρει η αλήθεια, μόνο τα κλικς.\nΠροηγούμενο άρθροΠαραπλανητικός και επικίνδυνος ισχυρισμός για τη θεραπεία του καρκίνου από ελληνικό e-shop\nΕπόμενο άρθροΜίλησε ποτέ ο John F. Kennedy για τους Ιλουμινάτι (και για αυτό τον σκότωσαν);\nΑνακαλύφθηκε η κιβωτός του Νώε στην Ανταρκτική. HOAX\n25χρονη τρώει ένα ρολό τουαλέτας την ημέρα\nΠροειδοποίηση «ΣΟΚ» από τους κτηνιάτρους και κλικοθηρία\nΜας ψεκάζουν χαζολίνη… Chemtrails, αλήθεια ή μύθος;\nΤο νησάκι της κυρά Φροσύνης ΔΕΝ είναι το μοναδικό νησί στην...\nΥπάρχει άνθρωπος στον κόσμο που να έζησε 256 χρόνια;


Ομιλία του Θανάση Θεοχαρόπουλου στη Βουλή: «Σταματήστε την προπαγάνδα και τα ψέματα, δεν τρώει κουτόχορτο ο ελληνικός λαός» (βίντεο) | Δημοκρατική Αριστερά\nΗ ομιλία του προέδρου της ΔΗΜΑΡ και κοινοβουλευτικού εκπροσώπου της Δημοκρατικής Συμπαράταξης, Θανάση Θεοχαρόπουλου, στη Βουλή για τα απαράδεκτα μέτρα.\n“Το νομοσχέδιο αυτό επιβεβαιώνει πλήρως την «αγοραπωλησία» ελπίδας.\nΤα ψέματά σας διαδέχονται το ένα το άλλο.\nΟ λογαριασμός των μέτρων λιτότητας αγγίζει τους πάντες και τα πάντα, κυρίως τους ελεύθερους επαγγελματίες, τους συνταξιούχους, τα χαμηλά και τα μεσαία στρώματα.\nΤα μέτρα αυτά έρχονται φυσικά σε συνέχεια της διαπραγμάτευσης – πανωλεθρίας της κυβέρνησής σας. Υπογράψατε υψηλά πρωτογενή πλεονάσματα για πολλά έτη μετά το 2018. Προχωράτε σε προληπτική νομοθέτηση που, σύμφωνα με την κυβέρνηση, σύμφωνα με εσάς, είναι εκτός κοινοτικού κεκτημένου και αντισυνταγματική. Τα μέτρα δεσμεύουν την χώρα για πολλά χρόνια, υπονομεύετε έτσι κάθε δυνατότητα, κάθε πιθανότητα εξόδου από την κρίση. Είναι πραγματικά να απορεί κανείς, για ποιο λόγο καθυστερούσε η αξιολόγηση, μάλλον διαπραγματευόταν ο ΣΥΡΙΖΑ εσωκομματικά! Δεν υπάρχει άλλη εξήγηση.\nΗ αξιολόγηση αυτή έπρεπε να κλείσει εγκαίρως και να αφορά μόνο τα μέτρα για το τρίτο μνημόνιο του 2015. Η κυβέρνηση όμως συμφώνησε σε πολύ μεγαλύτερο φορτίο μέτρων απ’ αυτό που προβλεπόταν στο μνημόνιο, χωρίς καν να υπάρχει νέα χρηματοδότηση. Και παρόλα αυτά δεν διστάζετε να επιδίδεσθε σε μία προπαγάνδα, μιλώντας για 7,5 δις ευρώ αντίμετρα – ενώ έχουμε 4,9 δις ευρώ μέτρα, δηλαδή να λέτε ότι έχουμε 2,6 δις ευρώ κέρδος! Μα δεν ντρέπεστε; Είναι αυτά επιχειρήματα; Μπορούν να πείσουν κανέναν; Νομίζετε ότι τρώει κουτόχορτο ο ελληνικός λαός να πιστεύει ότι θα βγούμε από εδώ και θα έχει κερδίσει 2,5 δις ευρώ μακροπρόθεσμα;\nΚάθε ένα άρθρο του νομοσχεδίου αποτελεί απόδειξη της επίπλαστης αισιοδοξίας της κυβέρνησης. Κι όλα μαζί τα άρθρα καταρρίπτουν όλους τους μύθους:\nΠρώτος μύθος. Διευθέτηση του χρέους. Με ποιον ακριβώς τρόπο; Μήπως παρά τα βαριά μέτρα πέτυχε η κυβέρνηση κάτι σχετικά με την αναδιάρθρωση του χρέους; Καμία περαιτέρω λύση για το χρέος. Απλώς η κυβέρνηση σήμερα δηλώνει ότι θα ξεψηφίσει τα μέτρα αν δεν ρυθμισθεί το χρέος. Να φανταστώ με έναν νόμο και ένα άρθρο! Μα είναι σοβαρά πράγματα αυτά! Είναι απαράδεκτοι ερασιτεχνισμοί στην πλάτη μιας ολόκληρης χώρας. Ουσιαστικά δεν έχει εξασφαλίσει ούτε αυτά τα οποία προβλέπονταν το 2012 ούτε καν αυτά που προβλέπονταν στο Eurogroup το 2016, πριν από ένα έτος.\nΔεύτερος μύθος. Τα μέτρα είναι το εξιτήριο από το πρόγραμμα.\nΜειώνετε κύριες και επικουρικές συντάξεις ακόμη και των χαμηλοσυνταξιούχων.\nΜειώνετε δραματικά το αφορολόγητο, ακόμη και για τα χαμηλά εισοδήματα.\nΒέβαια, το τρανταχτό παράδειγμα του κ. Τσακαλώτου αποδεικνύει ότι οι 153 βουλευτές θα ψηφίζουν τα πάντα ακόμη και αν δηλώνουν και δεσμεύονται ακριβώς αντίθετα. Αφού μας είπε ο κ. Τσακαλώτος ότι αν πέσει κάτω από 9000 ευρώ το αφορολόγητο θα πάει στο Μαξίμου, θα δώσει την παραίτησή του, θα έρθει εδώ και θα καταψηφίσει, υπέγραψε κάτω από 6000 ευρώ αφορολόγητο και βρίσκεται στη θέση του! Εδώ πραγματικά χάνουν και οι λέξεις το νόημα τους! Να τον χαίρεστε τον κ. Τσακαλώτο, τον Υπουργό Οικονομικών, να τον χαίρονται οι 153, να τον χαίρονται και οι 53! Και βεβαίως το μόνο που μας είπε στη συζήτηση είναι ότι «αυτό το υποσχέθηκα για την περσινή χρονιά, για πριν από ένα έτος, το Μάιο του 2016, και τότε πριν ένα χρόνο περίπου το κράτησα». Και μετά από ένα έτος όμως έπεσε κάτω από 6000 ευρώ. Μα είναι επιχειρήματα αυτά; Είναι επιχειρήματα τα οποία λέτε σήμερα στον ελληνικό λαό όταν ψηφίζονται αυτά τα μέτρα;\nΑυξάνετε τις ασφαλιστικές εισφορές ελεύθερων επαγγελματιών, αυτοαπασχολούμενων, αλλά και αγροτών, επιβεβαιώνοντας για ακόμη μία φορά τον απόλυτα εισπρακτικό χαρακτήρα της πολιτικής σας.\nΠως συμβαδίζει όμως η κοινωνική προστασία, την οποία θέλετε να επικαλείστε, με την βάναυση περικοπή των προνοιακών επιδομάτων και με τη συνεχιζόμενη φτωχοποίηση; Πως συνάδει με την περικοπή των οικογενειακών επιδομάτων ή του επιδόματος θέρμανσης; Φτάσατε στο σημείο να καταργείτε οικονομικές ενισχύσεις των οικογενειών με χαμηλά εισοδήματα και νέων ανέργων. Και μετά από όλα αυτά μιλάτε για αντίμετρα υπό αίρεση του ΔΝΤ και υπό αίρεση πλεονασμάτων 3,5%, που ο ίδιος ο κ. Τσίπρας θεωρούσε ανέφικτα.\nΤρίτος μύθος. Τα αντίμετρα. Πανηγυρίζει η κυβέρνηση. Μόνο που αυτά, όπως προκύπτει και από το άρθρο 15, θα πρέπει να περάσουν πρώτα από το κόσκινο των δανειστών, και ειδικά του ΔΝΤ, στο τέλος του προγράμματος, και θα εγκριθούν μόνο εάν έχουν επιτευχθεί υπερβολικά υψηλά πρωτογενή πλεονάσματα της τάξεως του 3,5% που εσείς θεωρούσατε ανέφικτα, και απαιτούν υπερφορολόγηση. Τα αντίμετρα είναι ο ορισμός της ανακύκλωσης της φτώχειας. Άλλη μια κοροϊδία. Ένα ακόμη επεισόδιο στο σίριαλ της υποσχεσιολογίας. Είναι ακριβώς ότι ήταν το προεκλογικό πρόγραμμα της Θεσσαλονίκης του ΣΥΡΙΖΑ τον Γενάρη του 2015 και ότι ήταν το παράλληλο πρόγραμμα του ΣΥΡΙΖΑ τον Σεπτέμβριο του 2015.\nΤέταρτος μύθος η επιστροφή στην ανάπτυξη. Μα για ποια ανάπτυξη μιλάμε; Δεν έχουμε δει κανένα αναπτυξιακό σχέδιο. Οι ληξιπρόθεσμες οφειλές είναι στα ύψη. Και πως θα γίνουν οι επενδύσεις, όταν βρισκόμαστε σε αυτήν την κατάσταση;\nΚαι μέσα σε όλα αυτά είδαμε και τον κ. Τσίπρα χθες να λέει ότι είναι τόσο θετικές οι εξελίξεις που δυσκολεύεται να τις πιστέψει. Μα ο ελληνικός λαός δυσκολεύεται να πιστέψει αυτή τη στιγμή τα μέτρα που έρχονται. Και μάλιστα είπε ότι θα φορέσει και γραβάτα. Σε μια προηγούμενη συνέντευξή του είπε ότι δεν θέλει να φορέσει και γραβάτα γιατί θα του πουν ότι συμβιβάστηκε. Είναι ασυμβίβαστος λοιπόν ο κ. Τσίπρας! Ο οποίος ψήφισε μνημόνια, υπέγραψε μνημόνια, έφερε αυτή την κατάσταση στην χώρα και αυτό που σας ταιριάζει πλέον δεν είναι η γραβάτα αλλά το κυβερνητικό ποσέτ του κ. Τσίπρα και του κ. Κατρούγκαλου. Το κυβερνητικό αξεσουάρ, το ποσέτ, το μαντηλάκι πέτου που χρησιμοποιούσαν παλιότερα για να σκουπίζουν τα δάκρυα μιας κυρίας όταν κλαίει. Αυτό το ποσέτ θα χρησιμοποιηθεί για τα δάκρυα του ελληνικού λαού σήμερα! Γιατί αυτό το οποίο γίνεται σήμερα, με αυτά τα απαράδεκτα μέτρα, δεν μπορεί να το σηκώσει ο ελληνικός λαός.\nΚαταψηφίζουμε αυτό το προϊόν της αναποτελεσματικής διαπραγμάτευσης η οποία αποτελεί μία πραγματική πανωλεθρία. Η Δημοκρατική Συμπαράταξη είναι εδώ με προτάσεις. Και λέμε ότι αν επρόκειτο να επενδυθεί μουσικά η συγκεκριμένη συμφωνία σήμερα, θα επρόκειτο όχι για την «Ωδή στη χαρά» αλλά για «Ρέκβιεμ». Αυτό είναι στην πραγματικότητα, μην σας ενοχλεί κύριες και κύριοι βουλευτές. Χρειάζεται ένα προοδευτικό σχέδιο για την υπέρβαση της κρίσης. Εσείς δεν έχετε πάρει διαζύγιο μόνο από τις αριστερές και προοδευτικές πολιτικές αλλά και από την κοινή λογική. Όσοι σε εσάς πίστεψαν όμως, δεν θα μείνουν εγκλωβισμένοι. Θα δώσουμε το προοδευτικό σχέδιο, χωρίς λαϊκισμούς, χωρίς αυταπάτες, δεν θα σας αφήσουμε να οδηγήσετε την χώρα στον πάτο. Ναι κυρίες και κύριοι βουλευτές του ΣΥΡΙΖΑ, μην ανησυχείτε και ρωτάτε, ναι, το ΠΑΣΟΚ, η Δημοκρατική Αριστερά, το Κίνημα Δημοκρατών και Σοσιαλιστών, οι Κινήσεις Πολιτών και όλες οι προοδευτικές δυνάμεις, όλη η κεντροαριστερά θα ενωθούμε για να σταματήσει αυτή η κατάσταση στη χώρα. Δεν είναι δυνατόν να συνεχιστεί αυτή η απαράδεκτη πολιτική σήμερα. Να είστε σίγουροι ότι θα υπάρχει προοδευτική πρόταση για τη χώρα.”


Ο παλιός ελληνικός κινηματογράφος στη Μελβούρνη - Newsbomb\nΗ ΠΡΙΟΝΟΚΟΡΔΕΛΑ 28/12/2014 19:33\nΟ παλιός ελληνικός κινηματογράφος στη Μελβούρνη\nΚλασικές ελληνικές ταινίες που άφησαν εποχή τόσο στην Ελλάδα όσο και στην παγκόσμια κινηματογραφική σκηνή συμπεριλαμβάνει το φετινό πρόγραμμα του μίνι φεστιβάλ κινηματογράφου που θα γίνει τον Φεβρουάριο και τον Μάρτιο του 2015 στο Ελληνικό Μουσείο Μελβούρνης.\nΟι προβολές αρχίζουν στις 7 του Φλεβάρη ημέρα Σάββατο με την κλασική και βραβευμένη την πρώτη που σκηνοθέτησε ο Ζυλ Ντασσέν και στην οποία πρωταγωνιστεί η Μελίνα Μερκούρη. Η ταινία γυρίστηκε το 1960 στην Ελλάδα και είναι μία από τις διασημότερες ταινίες του παγκόσμιου κινηματογράφου κυρίως λόγω της βραβευμένης με Όσκαρ μουσικής που έγραψε ο Μάνος Χατζιδάκις.\nΟι προβολές θα γίνονται κάθε Σάββατο έως και τις 21 Μαρτίου και μεταξύ των ταινιών που θα προβληθούν συμπεριλαμβάνονται και αυτές του «Zorba The Greek» με πρωταγωνιστή τον μοναδικό Anthony Quinn ενώ την ημέρα του Αγ. Βαλεντίνου θα προβληθεί η αγγλική μεν αλλά ιδιαίτερα δημοφιλής και με ελληνικές αναφορές, ταινία «Shirley Valentine».\nΟι πόρτες του θερινού σινεμά θα ανοίγουν στις 6.00 το απόγευμα και η προβολή των ταινιών θα αρχίζει με τη δύση του ήλιου και φόντο τ' άστρα.\nΕκτός όμως από την μαγεία στο πανί, όσοι επισκεφθούν το θερινό σινεμά θα έχουν την ευκαιρία να απολαύσουν και ελληνικές γεύσεις.\nΝτοκιμαντέρ για την ζωή Έλληνα μετανάστη στα ορυχεία των ΗΠΑ\nΚρίστι Τόμας: Διευθύντρια κάστινγκ των σειρών του CBS\nΟ Ομογενής τενόρος που μάγεψε τους κριτικούς όπερας


Σας ενημερώνουμε ότι κυκλοφόρησε ολοκληρωμένη η νέα έκδοση Ecclesia Office 8 για τους Ιερούς Ναούς της Εκκλησίας της Ελλάδος, η οποία είναι διαμορφωμένη και σύμφωνη με τις νέες προδιαγραφές όπως αυτές έχουν ορισθεί στις σχετικές οδηγίες της Εκκλησίας της Ελλάδος για τις περιπτώσεις μελλονύμφων οι οποίοι έχουν συνάψει σύμφωνο συμβίωσης.\nΣυγκεκριμένα η νέα έκδοση περιλαμβάνει:\nΓια την έκδοση Πιστοποιητικών Αγαμίας, δυνατότητα καταχώρησης στοιχείων συμφώνου συμβίωσης.\nΝέες αυτοματοποιημένες διατυπώσεις στην Υπεύθυνη Δήλωση για την έκδοση Πιστοποιητικού Αγαμίας, όταν έχει προηγουμένως συναφθεί Σύμφωνο Συμβίωσης.\nΕπί πλέον η έκδοση Ecclesia Office 8 περιλαμβάνει:\nΝέο ημερολόγιο σε παράθυρο με καλλίτερη εμφάνιση προγραμματισμένων Εκκλησιαστικών Μυστηρίων.\nΕκτύπωση κατάστασης προγραμματισμένων Ιερών Μυστηρίων ανά μήνα (Γάμοι, Βαπτίσεις).\nΔυνατότητα εισαγωγής και εκμετάλλευσης από το σύστημα ψηφιοποιημένων αρχείων Γάμων και Βαπτίσεων παλαιών ετών με φιλικό τρόπο. Με αυτή την μέθοδο δεν χρειάζεται η καταχώρηση των στοιχείων εγγραφή προς εγγραφή.\nΝέο απλό τρόπο παραλαβής των αιτημάτων των πολιτών μέσω Internet (Ecclesia Office Connect) για έκδοση Πιστοποιητικών Αγαμίας, τέλεση Βαπτίσεων, μεταβίβαση Αδείας Βάπτισης σε άλλο Ιερό Ναό, τέλεση Γάμων.\nΑυτοματοποιημένη ομαδική μεταφορά και υπαγωγή Γάμων και Βαπτίσεων στο έτος τέλεσής των.\nΜε σεβασμό στην Εκκλησιαστική Ορθόδοξη παράδοση, το Ecclesia Office εκδίδει Εκκλησιαστικά έντυπα κλασσικής παραδοσιακής κοπής με πλήρη υποστήριξη των πολυτονικών.\nΠερισσότερα για το λογισμικό Ecclesia Office - Κυκλοφορεί από το 2000\nΗ ολοκληρωμένη λύση όλων των Γραφείων του Ιερού Ναού.\nΤο Ecclesia Office είναι εξειδικευμένο λογισμικό μηχανοργάνωσης και ψηφιοποίησης αρχείων των Ιερών Ναών της Εκκλησίας της Ελλάδος και έχει αναπτυχθεί με την πλέον σύγχρονη τεχνολογία της εταιρείας Microsoft.\nΥποστηρίζει την υποκατάσταση ή την βελτίωση εσωτερικών διαδικασιών για την καλύτερη και ταχύτερη εξυπηρέτηση των πολιτών σε θέματα Ιερών Μυστηρίων (Γάμοι, Βαπτίσεις), Γραμματειακής υποστήριξης και Φιλόπτωχου Ταμείου.\nΛειτουργεί σε περιβάλλον δικτύου LAN με φιλοσοφία client-server, με κεντρικό διακομιστή Microsoft SQL Server 2008 και σε Windows PCs με εγκαταστημένο λειτουργικό σύστημα Windows XP, Windows Vista, Windows 7, Windows 8, Windows 10.\nΛειτουργεί αυτόνομα σε κάθε μονάδα του Ιερού Ναού αλλά και σε συνάρτηση με αυτόν παρέχοντας την απαραίτητη για τον συντονισμό του έργου εποπτική εικόνα.\nΤο λογισμικό διαθέτει ενσωματωμένη ηλεκτρονική τεχνική βοήθεια η οποία ενεργοποιείται με την εγκατάστασή του.\nΤα καταχωρούμενα στοιχεία στον server εξασφαλίζονται σε διαδοχικά αντίγραφα ασφαλείας που λαμβάνονται μέσω αυτοματοποιημένης διαδικασίας. Με το ίδιο τρόπο είναι δυνατή η επαναφορά τους (Data Restore).\nΤο λογισμικό παρέχει στον χρήστη την δυνατότητα να εξάγει ελεύθερα χωρίς εξαρτήσεις από τον κατασκευαστή του λογισμικού όλα τα καταχωρούμενα στοιχεία της βάσης δεδομένων σε μορφή αρχείων XML.\nΝΕΑ ΧΑΡΑΚΤΗΡΙΣΤΙΚΑ ΓΙΑ ΤΗΝ ΕΚΔΟΣΗ "ECCLESIA OFFICE" 2019\nΑυτόματη και άμεση εμφάνιση όλων των Γάμων και Βαπτίσεων που έχετε προγραμματίσει να τελεσθούν στον Ιερό Ναό (με την ημερομηνία που εσείς θα επιλέξετε) προκειμένου να είναι ευχερής ο προγραμματισμός άλλων Ιερών Μυστηρίων.\nΕκτύπωση προσκλήσεων για ενημερωτική συνάντηση μελλονύμφων και νεονύμφων\nΕκτύπωση αυτοκόλλητων ετικετών αλληλογραφίας με αποδέκτες από τα αρχεία των Γάμων και των Βαπτίσεων\nΤο "Ecclesia Office" μπορεί να τρέξει σε οποιονδήποτε υπολογιστή με 2 GB μνήμη και λειτουργικό σύστημα Windows XP, Windows Vista, Windows 7, Windows 8, Windows 10.


Ένα αγαπημένο πιάτο που φέρνει χαρά και ενθουσιασμό στην οικογένεια και στους φίλους. Κλασική συνταγή αλλά και μία παραλλαγή για τους ανυπόμονους που το θέλουν εδώ και τώρα…\nΓια ταψάκι 25Χ40\n18-24 φύλλα λαζάνια για 3 ή 4 στρώσεις αντίστοιχα\n250 γρ. κεφαλογραβιέρα, κεφαλοτύρι ή άλλο τυρί τριμμένο της προτίμησής σας\nΣτις φωτογραφίες που βλέπετε έχω φτιάξει τα λαζάνια με τρεις στρώσεις\n2 φλ. σάλτσα ντομάτας ή κονκασέ\nΑλάτι και πιπέρι και 1 κ. γλυκού ζάχαρη\nΒάζουμε τον κιμά στην κατσαρόλα και τον σπάμε με την κουτάλα, όση ώρα τον καβουρντίζουμε έτσι ώστε να μην έχει μεγάλα κομμάτια και να είναι σπυρωτός. Μόλις καβουρντιστεί ο κιμάς, ρίχνουμε αλάτι και πιπέρι.\nΠροσθέτουμε τη σάλτσα και 2 ποτήρια νερό. Σιγοβράζουμε μέχρι να πιει όλο το ζουμί ο κιμάς και τον κατεβάζουμε. Πριν όμως τελειώσει το ζουμάκι, φροντίζουμε να ρίξουμε λίγο στο ταψί έτσι ώστε να καλύψουμε τον πάτο. Αυτή η υγρασία θα βοηθήσει τα λαζάνια της κάτω στρώσης να ψηθούν σωστά.\nΣ΄ένα κατσαρολάκι ή σε μία γαλατιέρα ζεσταίνουμε το γάλα. Σε μια άλλη κατσαρόλα λιώνουμε το βούτυρο. Ρίχνουμε το αλεύρι κι ανακατεύουμε συνεχώς σε μέτρια φωτιά γύρω στα 5 λεπτά. Ρίχνουμε λίγο λίγο το ζεστό γάλα συνεχίζοντας το ανακάτεμα μέχρι να τελειώσει όλο το γάλα. Προσθέτουμε αλάτι, πιπέρι και κανέλα. Το κατεβάζουμε από την εστία και ρίχνουμε τους κρόκους. Ανακατεύουμε καλά.\nΑναλυτικές οδηγίες για τη μπεσαμέλ και όλα όσα πρέπει να γνωρίζετε για να είναι πάντα πετυχημένη, θα βρείτε εδώ.\nΌπως είπαμε και πριν, ρίχνουμε λίγο από το ζουμάκι του κιμά στο ταψί έτσι ώστε να καλυφθεί ο πάτος. Από πάνω στρώνουμε τα λαζάνια. Ανάλογα με το πόσες στρώσεις θέλουμε να κάνουμε στο φαγητό 3 ή 4, χωρίζουμε τον κιμά και τη μπεσαμέλ. Απλώνουμε πάνω από τα λαζάνια την ποσότητα κιμά που αναλογεί δηλαδή το 1/3 ή το 1/4 και σκεπάζουμε με την αντίστοιχη ποσότητα της μπεσαμέλ.\nΣτην περίπτωση της μπεσαμέλ βέβαια, καλά είναι να κρατήσουμε λίγο παραπάνω για την επάνω στρώση που θα καλύψει το φαγητό. Πασπαλίζουμε με το τριμμένο τυρί και επαναλαμβάνουμε τα ίδια βήματα μέχρι να ολοκληρωθούν οι στρώσεις.\nΨήνουμε σε προθερμασμένο φούρνο στους 170-180 C στις αντιστάσεις μέχρι να ροδοκοκκινήσει η μπεσαμέλ.\nΛαζάνια με κιμά Express\nΓια τους ανυπόμονους δε, υπάρχουν και τα λαζάνια εξπρές που μας προσφέρουν μία εύκολη και γρήγορη λύση. Αν μάλιστα φροντίσετε να φυλάξετε μια μικρή ποσότητα κιμά στην κατάψυξη από αυτή που θα φτιάξετε για τα κανονικά λαζάνια, τότε μπορείτε να “σκαρώσετε” ένα τέλειο, πεντανόστιμο φαγάκι μια μέρα που δεν προλάβατε να μαγειρέψετε. Ούτως ή άλλως το 1 κιλό κιμά που δίνω στη συνταγή, μας δίνει ένα πολύ πλούσιο αποτέλεσμα. Για τη συνταγή πατήστε εδώ\nΖεσταίνουμε μία κατσαρόλα και προσθέτουμε το ελαιόλαδο. Ρίχνουμε το κρεμμύδι και το γυρνάμε λίγο μέχρι να γυαλίσει, ένα λεπτό περίπου. Βάζουμε τον κιμά στην κατσαρόλα και τον σπάμε με την κουτάλα, όση ώρα τον καβουρντίζουμε έτσι ώστε να μην έχει μεγάλα κομμάτια και να είναι σπυρωτός. Μόλις καβουρντιστεί ο κιμάς, ρίχνουμε αλάτι και πιπέρι.\nΌπως είπαμε και πριν, ρίχνουμε λίγο από το ζουμάκι του κιμά στο ταψί έτσι ώστε να καλυφθεί ο πάτος. Από πάνω στρώνουμε τα λαζάνια. Ανάλογα με το πόσες στρώσεις θέλουμε να κάνουμε στο φαγητό 3 ή 4, χωρίζουμε τον κιμά και τη μπεσαμέλ. Απλώνουμε πάνω από τα λαζάνια την ποσότητα κιμά που αναλογεί δηλαδή το 1/3 ή το 1/4 και σκεπάζουμε με την αντίστοιχη ποσότητα της μπεσαμέλ. Στην περίπτωση της μπεσαμέλ βέβαια, καλά είναι να κρατήσουμε λίγο παραπάνω για την επάνω στρώση που θα καλύψει το φαγητό. Πασπαλίζουμε με το τριμμένο τυρί και επαναλαμβάνουμε τα ίδια βήματα μέχρι να ολοκληρωθούν οι στρώσεις. Ψήνουμε σε προθερμασμένο φούρνο στους 170-180 C στις αντιστάσεις μέχρι να ροδοκοκκινήσει η μπεσαμέλ.


ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου - ADSLgr.com Community Forum\nΘέμα: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου\n01-07-17, 07:33 ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #1\n01-07-17, 10:05 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #2\nΕΛ.ΑΣ. , Ποια εταιρεία είναι ξέρει κάποιος?\n01-07-17, 11:24 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #3\nΑφου ελυσαν ολα τα αλλα(αβατο περιοχων , Εξαρχεια , Μενιδι, πυροβολισμους εναντιων οδηγων Αστικων συγκοινωνιων , Ρομα που πυροβολουν και σκοτωνουν για πλακα, εμποριο ναρκωτικων) ειπαν να πιασουν και μερικους για παραβιαση πνευματικων δικαιωματων\n01-07-17, 11:42 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #4\n..εγώ θυμάμαι σε μένα στο μαγαζί... είχε έρθει η ΑΕΠΙ για το γνωστό νταβατζιλίκι... αλλά την πάτησε γιατί δεν είχα ούτε ηχεία... την άλλη μέρα... έσκασε μούρη η ΕΛ.ΑΣ... να κάνει έλεγχο... γιατί τους ειδοποιησαν απ την ΑΕΠΙ... και εσείς ψάχνετε να βρείτε τι και πως εδώ...!!!\n01-07-17, 11:52 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #5\nΑναρωτιέμαι, αν κάποιος μοιράζει τα αρχεία χωρίς οικονομικό όφελος, καταδικάζεται;\nΠροφανώς δικάζεται, αλλα αν δεν αποδειχθεί ότι έβγαλε λεφτά λέω.\n01-07-17, 12:09 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #6\nδηλαδή αν πουλας χασις χωρίς κέρδος.. είναι ας πούμε οκ?\n01-07-17, 12:16 Re: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #7\nΝόμος και τάξη πάνω απ'όλα.\nΑν αποδειχθούν στο δικαστήριο όλα αυτά που λέει το άρθρο τότε κάηκαν.\nΠολύ θα ήθελα να μάθω ποιά ήταν αυτή η εταιρεία για την οποία δούλεψε τόσο μεθοδικά η ΔΔΗΕ και έκανε 3 ταυτόχρονες εφόδους-έρευνες η ΕΛΑΣ σε διαφορετικά σημεία καθώς και πόσες ανθρωπο-ώρες κόστισε ή όλη επιχείριση.\nΣε περίπτωση που η εταιρεία είναι Ελληνική θα ήθελα να μάθουμε αν έχει έδρα στην Ελλάδα ή στην Βουλγαρία και αν πληρώνει φόρους και εισφορές και αν χρωστάει στους υπαλλήλους της και αν αποδίδει ΦΠΑ. Optional: αν έχει γίνει ποτέ έλεγχος στα βιβλία της.\nOptional: που και πως βρέθηκαν και ταυτοποιήθηκαν τα ηλεκτρονικά ίχνη. (εκτός από αυτά που κρατάει ο ISP για 5 ή 10 χρόνια και τα δίνει σε όποιον τα ζητήσει)\n01-07-17, 12:27 Απάντηση: Re: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #8\nΘέλεις να μάθεις πόσο κόστισε ώστε μετά να τα χρεώσεις στους πειρατές;\n01-07-17, 13:03 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #9\nTracker είχαν οι συλληφθέντες ή κάποιο σάιτ τύπου ταινίες ονλάιν? Δεν μπορώ να καταλάβω. Επειδή το άρθρο λέει ότι διαμοίραζαν μόνο για τηλεοπτικές σειρές.\n01-07-17, 13:09 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #10\nΣε πόσα τρισεκατομμύρια υπολογίζονται τα διαφύγοντα κέρδη;\n01-07-17, 13:34 Απάντηση: Re: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #11\nεγώ εκτός αυτά που θέλει να μάθει ο φίλος πιο πάνω και τα βρίσκω σωστά εφόσον απασχολήθηκε προσωπικό της ΕΛ.ΑΣ που το πληρώνει ο έλληνας φορολογούμενος πολίτης όταν την ίδια ώρα σε εξάρχεια - μενίδι υπάρχει ανομία...\nμε ποια εντολή εισαγγελέα έγινε άρση απορρήτου ώστε ο ISP να δώσει στοιχεία συνδρομητών του?\nποιο είναι το αδίκημα? καθώς πρέπει να είναι κακούργημα (ποινικό αδίκημα) για να δικαιολογηθεί η άρση απορρήτου\nποιος είναι ο ISP?\nαν διάβασα καλά το άρθρο αναφέρει ότι ανέβασαν αρχεία (τηλεοπτικές σειρές) ποιες είναι ? ελληνικές/τούρκικες/ξένες? και αν το έκαναν δωρεάν ή επί πληρωμή?\n01-07-17, 13:58 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #12\nΕλεος με αυτή την λογική, είναι παράνομος και ο άλλος γιατί πιάνεται εμένα;\nΓιατί μεγάλε είσαι παράνομος, τόσο απλά.\n01-07-17, 14:08 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #13\nΠαρατηρησε κανεις αλλος τις ηλικιες;\nμίας 33χρονης και (3) αντρών, ηλικίας 53,59 και 70 ετών, εκ των οποίων ο 59χρονος συνελήφθη στα όρια της αυτόφωρης διαδικασίας.\nΔεν σας κανει εντυπωση;\n01-07-17, 14:20 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #14\nεμένα πάντως που πληρώνω ως φορολογούμενος την ΕΛ.ΑΣ\nμε νοιάζει περισσότερο να κάνει την δουλειά της στα ΕΞΑΡΧΕΙΑ και στο ΜΕΝΙΔΙ δηλαδή την αστυνόμευση των περιοχών ώστε να κυκλοφορώ ασφαλής\nπαρά να κυνηγάει αυτούς που διακινούν υλικό πνευματικών δικαιωμάτων όπως ταινίες ή σειρές\nκαι να γίνεται η υπηρέτρια της οποιαδήποτε εταιρείας που διακινεί ταινίες ή σειρές και του οποιοδήποτε οργανισμού προστασίας πνευματικών δικαιωμάτων\nόσο για το "έγκλημα" που αναφέρεται ο φίλος μου πιο πάνω από την συμπρωτεύουσα\nδεν είναι το ίδιο ξέρεις\nτα πνευματικά δικαιώματα είναι "αστική υπόθεση" η αλλιώς στην γλώσσα των νομικών/δικηγόρων πλημμέλημα\nενώ οι σφαίρες που πέφτουν , τα ναρκωτικά που διακινούνται είναι ποινικά αδικήματα ή αλλιώς κακουργήματα.\n01-07-17, 14:57 Απάντηση: ΕΛ.ΑΣ.: συλλήψεις για παραβίαση πνευματικών δικαιωμάτων μέσω διαδικτύου #15\nτα πνευματικά δικαιώματα είναι "αστική υπόθεση" η αλλιώς στην γλώσσα των νομικών/δικηγόρων πλημμέλημα...\nΣε περίπτωση βέβαια που ο υπαίτιος παραβιάζει τα δικαιώματα πνευματικής ιδιοκτησίας κατ επάγγελμα ή το έχει αναγάγει σε εμπορική κλίμακα τότε κρίνεται επικίνδυνος για την προστασία της πνευματικής ιδιοκτησίας το αδίκημα μετατρέπεται σε κακούργημα και του επιβάλλεται κάθειρξη μέχρι 10 έτη και χρηματική ποινή από 5 έως 20 εκατομμύρια δραχμές καθώς και αφαίρεση της άδειας λειτουργίας της παράνομης επιχείρησης\nδεν είναι τυχαίο που στις διώξεις αναφέρουν ΠΑΝΤΑ μοίρασμα και έσοδα.\nΑπό prince72 στο φόρουμ Nova\nΤελευταίο Μήνυμα: 17-10-17, 14:34\nCosmote Ups (μάλλον άχρηστο)\nΑπό chrisd στο φόρουμ COSMOTE VDSL\nΤελευταίο Μήνυμα: 08-05-17, 18:41\nανανέωση συμβολαίου και τα χάλια τους στις ταχύτητες\nΑπό johnyb98 στο φόρουμ COSMΟΤΕ\nΤελευταίο Μήνυμα: 02-03-17, 11:26\nΟρια Δ. Αθηναίων - Που δεν θα δούμε VDSL απο καμπίνα μάλλον\nΑπό Pokas στο φόρουμ VDSL\nΤελευταίο Μήνυμα: 30-08-16, 23:53\nελλάδα, πνευματικά δικαιώματα


Φαρμακευτικά και άλλα.: Ερώτηση των βουλευτών φαρμακοποιών προς τον υπουργό Υγείας για τις καθυστερήσεις στις πληρωμές αναλωσίμων\nNA KATAΡΓΗΘΕΙ ΤΟ ΧΑΡΑΤΣΙ 1 ΕΥΡΩ ΑΝΑ ΣΥΝΤΑΓΗ . ΜΗΔΕΝΙΚΗ ΣΥΝΤΑΓΗ ΣΕ ΟΣΟΥΣ ΕΧΕΤΕ ΚΟΨΕΙ ΤΟ ΕΚΑΣ ΑΥΤΟΜΑΤΑ ΧΩΡΙΣ ΧΑΡΤΙΑ ΚΑΙ ΤΑΛΑΙΠΩΡΙΑ ΓΙΑ ΤΟΥΣ ΣΥΝΤΑΞΙΟΥΧΟΥΣ ΚΑΙ ΓΙΑ ΤΟΥΣ ΟΙΚΕΙΟΥΣ ΤΟΥΣ . ΠΡΑΓΜΑΤΙΚΗ ΜΗΔΕΝΙΚΗ ΣΥΜΜΕΤΟΧΗ ΣΕ ΟΣΟΥΣ ΠΡΟΒΛΕΠΕΤΕ ΧΩΡΙΣ ΕΠΙΒΑΡΥΝΣΕΙΣ ( ΑΛΛΑ ΓΡΑΦΟΥΝ ΟΙ ΣΥΝΤΑΓΕΣ ΑΛΛΑ ΥΠΟΛΟΓΙΖΟΝΤΑΙ ΣΤΙΣ ΣΥΝΤΑΓΕΣ ΟΤΑΝ ΕΚΤΕΛΟΥΝΤΑΙ ΣΤΑ ΦΑΡΜΑΚΕΙΑ ) . ΝΑ ΔΟΘΟΥΝ ΧΡΗΜΑΤΑ ΓΙΑ ΤΟΝ ΕΚΣΥΧΡΟΝΙΣΜΟ ΣΕ ΜΗΧΑΝΗΜΑΤΑ ΑΛΛΑ ΚΑΙ ΠΛΗΡΗ ΜΗΧΑΝΟΓΡΑΦΗΣΗ ΤΩΝ ΠΡΩΤΟΒΑΘΜΙΩΝ ΔΟΜΩΝ ΥΓΕΙΑΣ . ΡΩΤΗΣΕΤΕ ΚΑΙ ΑΥΤΑ ΕΑΝ ΤΟΛΜΑΤΕ.!!!\n19 Ιουνίου 2017 - 9:02 π.μ.


Το τηλεβαρόμετρο της ημέρας (06/07/2021)\nΜε «40άρια» ο πρώτος ημιτελικός του Euro, ανεβάζοντας στην κορυφή τον ΑΝΤ1.\nΜια ημέρα μετά τις «σαρωτικές» επιδόσεις του ΣΚΑΪ, λόγω του τελικού του «Survivor 4», ήταν η σειρά του καναλιού του Αμαρουσίου να πράξει το ίδιο. Αυτή τη φορά με την κορυφαία ποδοσφαιρική διοργάνωση της Ευρώπης, σε επίπεδο εθνικών ομάδων. Ο πρώτος ημιτελικός του Euro 2020 μεταξύ της Ιταλίας και της Ισπανίας, ο οποίος οδηγήθηκε μέχρι τη διαδικασία των πέναλτι, ξεπέρασε το 40% και στις δύο βασικές κατηγορίες κοινού, σημειώνοντας 43,1% στο σύνολο και 42,4% στο 18-54. Αυτό είχε ως αποτέλεσμα ο ΑΝΤ1 να «κυριαρχήσει» και στο 24ωρο, με αρκετά μεγάλες διαφορές από τους δεύτερους, και στο prime time όπου ξεπέρασε το 30%.


Καλλιμασιά: Φωτο-ρεπορτάζ από την καθιερωμένη εκδήλωση της Προόδου την ημέρα των Φώτων.\nΗ καθιερωμένη εκδήλωση έγινε στις 6 Ιανουαρίου 2011 στις 6 μ.μ.\nΤα πολιτιστικά εργαστήρια της "Προόδου" παρουσίασαν μέρος της δουλειάς τους. Οι παριστάμενοι που κυριολεκτικά κατέκλυσαν την αίθουσα θεάτρου και τον εξώστη είχαν την ευκαιρία να απολαύσουν και να χειροκροτήσουν την χορωδία της Προόδου, καθώς και παραδοσιακούς και σύγχρονους χορούς από μικρά παιδιά μέχρι μαθητές Λυκείου.\nΣτον προθάλαμο είχαν εκτεθεί έργα των παιδιών που παίρνουν μέρος στο εργαστήρι ζωγραφικής.\nΤο φωτογραφικό υλικό του Κώστα Σταμούλη "μιλάει" από μόνο του!


Cyborg #03 | bytes & genes\nΤο όχημα της εικόνας θα μπορούσε να είναι ένα μικρό τανκ. Και πράγματι τέτοιο είναι. Με μια διαφορά. Είναι ρομποτικό και εντελώς αυτόματο. “Εντελώς αυτόματο” σημαίνει ότι καθοδηγείται από ένα λογισμικό “τεχνητής νοημοσύνης”, έτσι ώστε να αποφασίζει “μόνο του” ποιος είναι “εχθρός” και ποιος “φίλος”... άρα να σκοτώνει άμεσα και αποτελεσματικά...\nΗ πειραματική κατασκευή του (όπως και άλλων παρόμοιων τεχνικών) έχει προκαλέσει ένα κάποιο κύμα “κριτικής” μεταξύ διάφορων ειδικών της τεχνητής νοημοσύνης. Ποιο είναι το πρόβλημά τους; Η “ηθική” - η “ηθική του πολέμου”, η “ηθική της δολοφονίας”... Σύμφωνα με την σχετική “ανησυχία”, ακόμα και στα drones υπάρχει κάποιος άνθρωπος χειριστής (σε τεράστια απόσταση, στο ασφαλές περιβάλλον κάποιου γραφείου...) που παίρνει την τελική απόφαση (του φόνου). Είναι ηθικά σωστό λένε οι αμφισβητίες αυτή η τελική απόφαση να είναι δυνατότητα της μηχανής;\nΛεπτεπίλεπτες ανησυχίες ανθρώπων που θεωρούν ότι έχουν τον έλεγχο των αποφάσεών τους! Αν ρωτήσει κανείς τους αφγανούς και τους πακιστανούς (ή τους παλαιστίνιους) θα πουν ότι η πολεμική χρήση των drones είναι εντελώς ανήθικη, αφού ο χειριστής τους δεν κινδυνεύει ούτε στο ελάχιστο. Αν, πάλι, ρωτήσει τις κοινότητες των προλετάριων μαύρων στις αμερικανικές πόλεις, θα πουν ότι οι μπάτσοι τους σκοτώνουν ήδη “μηχανικά”: οι φονικές αποφάσεις τους δεν εμποδίζονται πλέον από καμία καμία ηθική αναστολή, αφού μάλιστα αθωώνονται ο ένας μετά τον άλλο.\nΑπ’ την άποψη της τεχνολογίας και της κατασκευής πρόκειται για κάτι αξιοθαύμαστο. Τα ρομποτικά μυρμήγκια είναι έργο μιας απ’ τις εταιρείες ερευνών και εφαρμογών τεχνολογιών αιχμής: της γερμανικής Festo Bionics. Η εταιρεία ασχολείται με τη μελέτη, την ανάλυση και την ηλεκτρονικό / ρομποτική ανακατασκευή “πλασμάτων της φύσης”, με έναν προσανατολισμό στα μικρού μεγέθους τέτοια. Έχει ήδη στις επιτυχίες της έναν πειστικό ρομποτικό γλάρο, καθώς και σμήνη (εντυπωσιακών στην εμφάνιση) ρομποτικών πεταλούδων.\nΑυτοοργάνωση: άλλη μια κοινωνική έννοια, που έπεσε...\nΧρησιμοποιώντας ένα συνδυασμό GPS, ραντάρ και καμερών, το Freightliner Inspiration μπορεί να αυτοκατευθύνεται σε ανοιχτούς δρόμους, αποδεσμεύοντας τον οδηγό που θα μπορεί να κάνει διάλλειμα, να δει τα e-mails του, ακόμη και να παρακολουθήσει μια ταινία. Η λεπτομέρεια είναι ότι ένα εξειδικευμένο πρόσωπο (στμ: προσοχή, “εξειδικευμένο πρόσωπο” κι όχι απαραίτητα οδηγός) θα πρέπει να βρίσκεται μπροστά στο τιμόνι όλη την ώρα για να αναλάβει τον έλεγχο σε περίπτωση που κάτι πάει λάθος. Όπως και να ‘χει, οι υποστηρικτές του εγχειρήματος υποστηρίζουν ότι η τεχνολογία, μόλις τελειοποιηθεί, θα μειώσει τα ατυχήματα μειώνοντας την πιθανότητα ανθρώπινων λαθών, θα αυξήσει την παραγωγικότητα και θα μειώσει τις εκπομπές ρύπων. [...]\nΤα καλά νέα, προβλέπει ο σύμβουλος της εταιρείας Roland Berger, είναι ότι τα τεχνολογικά εμπόδια θα ξεπεραστούν τα επόμενα 10-15 χρόνια και σίγουρα μέχρι το 2030 είναι το πιθανότερο οι άνθρωποι οδηγοί να αποκλειστούν πλήρως από την εξίσωση. [...]\nΚοιτώντας ακόμη βαθύτερα στο μέλλον, ποιές ακριβώς θα είναι οι συνέπειες αν φορτηγά όπως αυτά της Daimler γίνουν ο κανόνας - και οι οδηγοί μετατραπούν σε προαιρετικά αξεσουάρ; Σύμφωνα με την American Trucker Association (στμ: είναι η ένωση των ιδιοκτητών όχι των οδηγών) στις ηπα μόνο δουλεύουν 3,5 εκατομμύρια επαγγελματίες οδηγοί φορτηγών κι επιπλέον 5,2 εκατομμύρια εργάτες απασχολούνται στη βιομηχανία μεταφορών χωρίς να είναι οδηγοί. Αυτό είναι ένα εντυπωσιακό άθροισμα 8,7 εκατομμυρίων θέσεων εργασίας γύρω από τα φορτηγά που θα βρεθούν αντιμέτωπες με κάποιο είδος εξαφάνισης. [...]\nΤο ανθρωποειδές ρομπότ της φωτογραφίας, μαγειρεύει (μεταξύ άλλων). Αλλά δεν υπάρχει λόγος ανησυχίας: δεν θα αντικαταστήσει την “μαμά”, και δεν θα γεμίζει τάπερ...\nΟι ρομποτικές μηχανές οικιακής χρήσης είναι ένα απ’ τα επερχόμενα “μεγάλα κόλπα” της τεχνολογίας και της αγοράς, όχι όμως για να γίνουν τα αφεντικά της κουζίνας. Μπορούμε να φανταστούμε αυτές τις μηχανές σε μέγεθος (και look) ηλεκτρικής σκούπας, αλλά με πολύ περισσότερες (και διαφορετικές) δυνατότητες. Για παράδειγμα το να επικοινωνούν με άλλες οικιακές μηχανές (“‘έξυπνο” ψυγείο, “έξυπνο” πλυντήριο ρούχων, κλπ) μέσω διάφορων αισθητήρων, και να φροντίζουν έτσι την οικιακή επιμελητεία σε διάφορους τομείς, είναι ήδη κάτι εφικτό τεχνικά.\nΚι αν τέτοιες δυνατότητες δεν σας γεμίζουν το μάτι, να μερικές ακόμα. Πρώτα πρώτα η φύλαξη / επιιτήρηση ενός σπιτιού, εσωτερικά· η δυνατότητα “ανίχνευσης κινήσεων” μη εγκεκριμένων προσώπων· η “αυτόματη” ειδοποίηση τόσο των ενοίκων όσο και της αστυνομίας (κρατικής ή ιδιωτικής αδιάφορο): αυτά είναι προσόντα για τα οποία υπάρχει ήδη τεράστια ζήτηση· κι ας πάνε στα σκουπίδια της ιστορίας οι συναγερμοί.\nΕπιπλέον, διάφοροι τομείς “δημιουργικής παρέας”, όπως για παράδειγμα οι (“προφορικές”) απαντήσεις σε οποιαδήποτε (προφορική) ερώτηση, η αναζήτηση (και εύρεση) χαμένων αντικειμένων, η φροντίδα ενός καθημερινού προγράμματος και η ενημέρωση μέσω τηλεφώνου, ακόμα και η “επίβλεψη” της υγείας των ενοίκων (πάλι μέσω φορετών αισθητήρων) όταν βρίσκονται στο σπίτι...\nΤα οικιακά ρομπότ έχουν πολλές προϋποθέσεις να γίνουν τα πολύτιμα μηχανικά pet, και φυσικά αποτελούν ένα προκλητικό πεδίο τεχνολογικών εξελίξεων. Αν κατασκευαστούν με κάποιον συναισθηματισμό, κι αν οι τιμές τους γίνουν προσιτές, τότε...\nΤο περασμένο Φλεβάρη το αγγλικό κοινοβούλιο ενέκρινε με νόμο τις διορθωτικές γενετικές επεμβάσεις στο dna ωαρίων, με την χρήση τμημάτων dna από ωάρια άλλης γυναίκας. Η γέννηση παιδιών από “τρεις γονείς” (ο όρος “γονέας” είναι μάλλον καταχρηστικός εδώ, αλλά γενετικά σωστός) θεωρήθηκε σαν η σωστή στάση για την αντιμετώπιση γενετικών ανωμαλιών (σε έμβρυα) που μεταφέρονται απ’ το dna της μητέρας. Η μέθοδος συνίσταται στην αντικατάσταση “προβηματικών” τμημάτων του μητρικού dna από ανίστοιχα λειτουργικά τμήματα του dna δοτριών.\nΣτο βαθμό που πολλά σχετικά πειράματα γίνονται εργαστηριακά, οι αποτυχίες μένουν άγνωστες, “εσωτερική υπόθεση της τεχνοεπιστημονικής προόδου”. Υποθέτουμε ότι οι επιτυχίες θα αναγγέλονται σαν “θαύματα” - και, από βιοτεχνολογικό “θαύμα” σε βιοτεχνολογικό “θαύμα” η ζωή του κόσμου μας θα εξαρτιέται όλο και περισσότερο από τεχνικούς.\nΣτη γαλλία, τα ιδιωτικά drones έχουν γίνει πλέον τόσα πολλά, ώστε οι υπηρεσίες άρχισαν να ανησυχούν για την ασφάλεια ευαίσθητων περιοχών, όπως πυρηνικά εργοστάσια, στρατόπεδα, αεροδρόμια και κέντρα τηλεπικοινωνιών. Έτσι αποφάσισαν να αναπτύξουν ένα πακέτο τεχνολογιών με στόχο την έγκαιρη καταγραφή των drones σε πτήση, την πρόβλεψη της πορείας τους, τον εντοπισμό των χειριστών τους κι εν τέλει της εξουδετέρωσής τους αν κριθεί σκόπιμο. Το μοντέλο interceptor mp200 αναλαμβάνει το τελευταίο κομμάτι της διαδικασίας, της σύλληψης του ανεπιθύμητου drone. Η φωτογραφία είναι του τελευταίου Φεβρουαρίου, από δοκιμαστική επίδειξη των δυνατοτήτων του και το στιγμιότυπο είναι ειρωνικά αντιφατικό· τόση τεχνολογία που καταλήγει τελικά στην χρήση ενός εργαλείου βγαλμένου από τα βάθη της ιστορίας: ένα κλασσικό αλλά εγγυημένης αποτελεσματικότητας δίχτυ. Ίσως το πλάνο να συμπληρώνεται με high-tech cyborgs στο έδαφος που θα σημαδεύουν τους ιπτάμενους εισβολείς με σφεντόνες...\nΕίναι όμως έτσι; Ας κάνουμε την εξής υπόθεση: έστω μια εταιρεία με έδρα στο κέντρο της Αθήνας, θέλει να στείλει ένα πακέτο δεδομένων μεγέθους ενός (1) terabyte σε κάποιο υποκατάστημά της που βρίσκεται μερικά τετράγωνα πιο πέρα. Αν δοκιμάσει να το στείλει μέσω internet θα χρειαστεί περίπου... δύο εβδομάδες κατά μέσο όρο ή έστω μία αν διαθέτει την ταχύτερη και πλέον αξιόπιστη σύνδεση. Τι κάνει λοιπόν; Φορτώνει τα δεδομένα σε ένα φορητό δίσκο και τα αποστέλλει με κούριερ. Χρόνος παράδοσης; Μια ώρα στην χειρότερη!\nΔεν είναι σοφιστεία, ούτε αστεϊσμός, αλλά υπαρκτή συνθήκη: το internet έχει συντριπτικά μικρότερο bandwidth σε σχέση με τις παραδοσιακές ταχυδρομικές υπηρεσίες. Τόσο μικρότερο ώστε η ίδια η google όταν θέλει να μεταφέρει μεγάλους όγκους δεδομένων, το κάνει μέσω της fedex. Η εταιρεία cisco υπολόγισε ότι η συνολική κυκλοφορία στο διαδίκτυο αγγίζει τα 167 terabits το δευτερόλεπτο. Η fedex, μ’ έναν στόλο 650 αεροπλάνων, μπορεί να μεταφέρει δεδομένα αποθηκευμένα σε σκληρούς δίσκους μ’ ένα ρυθμό 150 exabytes την ημέρα ή 14 petabits το δευτερόλεπτο - σχεδόν εκατό φορές περισσότερο από το internet. Με βάση τους σημερινούς ρυθμούς κι εφόσον η fedex καθηλωθεί στα τωρινά μεγέθη, το internet θα «πιάσει» τις επιδόσεις της τελευταίας το... 2040. Μ’ άλλα λόγια, το διαδίκτυο είναι το πιθανότερο να μην ξεπεράσει ποτέ το δίκτυο που στηρίζεται στην φυσική, χειρωνακτική εργασία.\nΕπομένως; Κούριερ - internet: 1-0!


La Plagne - Ξενοδοχεία: Συγκρίνετε ξενοδοχεία στην πόλη La Plagne από 17€/βράδυ στην KAYAK\nΨάξτε ταυτόχρονα σε εκατοντάδες ταξιδιωτικές ιστοσελίδες για ξενοδοχεία σε La Plagne\nΟι τελευταίες προσφορές ξενοδοχείων σε La Plagne\nΤα καλύτερα ξενοδοχεία σε La Plagne\nΤα δημοφιλέστερα ξενοδοχεία σε La Plagne\nHôtel et Appart'Hôtel Restaurant L'Adray - La Plagne-Tarentaise - Σαλόνι\nLa Tourmaline - La Plagne-Tarentaise - Κτίριο\nHotel Vacances Bleues Belle Plagne - La Plagne-Tarentaise - Κτίριο\nChalet de la Yodine - Champagny-en-Vanoise - Τραπεζαρία\nBelambra Clubs La Plagne - Le Terra Nova - La Plagne-Tarentaise - Κτίριο\nL'Alpin - Landry - Κτίριο\nho36 La Plagne - La Plagne-Tarentaise - Κρεβατοκάμαρα\nAuberge Le Valezan - Aime-la-Plagne - Κτίριο\nHotel Carlina - La Plagne-Tarentaise - Κτίριο\n18€ - 58€58€ - 97€97€ - 136€136€ - 175€175€+ το βράδυ\nΠόσο κοστίζει ένα ξενοδοχείο σε La Plagne;\nΔημοφιλέστεροho36 La Plagne17€ το βράδυ\n2ο δημοφιλέστεροChalet de la Yodine60€ το βράδυ\nΚαλύτερη προσφοράA la Bouge'Hôtes67€ το βράδυ\nΚαλύτερη προσφορά #2Auberge Le Valezan72€ το βράδυ\nΔημοφιλέστεροHotel Vancouver80€ το βράδυ\n2ο δημοφιλέστεροHôtel et Appart'Hôtel Restaurant L'Adray58€ το βράδυ\nΚαλύτερη προσφοράPierre & Vacances Residence Les Constellations28€ το βράδυ\nΚαλύτερη προσφορά #2Pierre & Vacances Residence La Marelle et le Rami37€ το βράδυ\nResidence Pierre & Vacances Les Gemeaux31€ το βράδυ\nRésidence Les Edelweiss35€ το βράδυ\nΔημοφιλέστεροAraucaria Hotel & Spa160€ το βράδυ\n2ο δημοφιλέστεροRésidence Prestige Odalys Front de Neige42€ το βράδυ\nΚαλύτερη προσφοράRésidence Pierre & Vacances Premium Les Hauts Bois53€ το βράδυ\nΚαλύτερη προσφορά #2Pierre & Vacances Residence les Nereides44€ το βράδυ\nHotel Carlina103€ το βράδυ\nΠότε να κλείσετε ξενοδοχείο σε La Plagne\nΣυχνές ερωτήσεις για την κράτηση ξενοδοχείων σε La Plagne\nΕίναι ασφαλή τα ξενοδοχεία στην περιοχή La Plagne κατά τη διάρκεια της κρίσης του κοροναϊού (COVID-19);\nΤα ξενοδοχεία είναι ασφαλή για τους ταξιδιώτες, εφόσον εφαρμόζουν σωστά τα μέτρα υγιεινής για την αντιμετώπιση του κοροναϊού (COVID-19). Ωστόσο, σας συνιστούμε να επικοινωνήσετε με τις τοπικές αρχές για τις διαδικασίες ασφαλείας που ισχύουν για τα ξενοδοχεία στην περιοχή La Plagne.\nLa Plagne - Ποιος είναι ο δημοφιλέστερος προορισμός;\nLa Plagne-Tarentaise: Αυτός είναι ο δημοφιλέστερος προορισμός με βάση τις αναζητήσεις ξενοδοχείων στην KAYAK (100% των συνολικών αναζητήσεων για την περιοχή La Plagne).\nLa Plagne - Πόσο κοστίζει ένα φθηνό ξενοδοχείο;\nLa Plagne (Aime-la-Plagne) - Οι χρήστες της KAYAK βρήκαν δίκλινα δωμάτια από 58€ τις τελευταίες 3 ημέρες. Η μέση τιμή είναι 90€.\nLa Plagne - Πόσο κοστίζει ένα ξενοδοχείο για απόψε;\nΤις τελευταίες 72 ώρες,, οι χρήστες βρήκαν ξενοδοχεία στην περιοχή La Plagne για σήμερα το βράδυ από 82€ (La Plagne-Tarentaise).Οι χρήστες μας βρήκαν επίσης ξενοδοχεία 3 αστέρων από 82€ (La Plagne-Tarentaise).\nΠού να μείνετε σε La Plagne\nΟ χάρτης μας σας βοηθά να βρείτε τον ιδανικό χώρο διαμονής σε La Plagne, καθώς σας δείχνει την ακριβή τοποθεσία κάθε ξενοδοχείου.\nLa Plagne - Κορυφαίοι προορισμοί\nLa Plagne-Tarentaise - Ξενοδοχεία\nLa Plagne - Ξενοδοχεία\nΠροσφορές ξενοδοχείων σε La Plagne. Βρείτε ξενοδοχεία σε La Plagne. Βρείτε φθηνά δωμάτια σε La Plagne. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κλείσετε το δωμάτιο που σας ταιριάζει καλύτερα.


Προτεινόμενο hardware για αναβάθμιση υπολογιστή - Ερωτήσεις του PCsteps.gr\nΠροτεινόμενο hardware για αναβάθμιση υπολογιστή\nΌλες οι Ερωτήσεις στο PCsteps › Κατηγορία: Υπολογιστής / Hardware › Προτεινόμενο hardware για αναβάθμιση υπολογιστή\nHistoty Attender ρώτησε πριν 3 έτη\nΚαλησπέρα σας. Σκοπεύω να αναβαθμίσω τον υπολογιστή μου (10ετίας -με κάποιες παρεμβάσεις μέσα στα χρόνια, με ssd, ram, νέα κάρτα γραφικών) και έχω κάποια parts κατά νου, χωρίς όμως να είμαι απόλυτα βέβαιος για την επιλογή της μητρικής και ίσως των ram. Σας αναφέρω πρώτα τις ανάγκες μου ώστε να έχουμε μια βάση συζήτησης. Κυρίως πρόκειται για απλή καθημερινή, πολύωρη χρήση, και με τις “βαρύτερες” εργασίες που θα ζητήσω να είναι το Football Manager (σε πλήρεις απαιτήσεις) και σε πιο χαλαρές τα FIFA/NBA 2K. Σκέφτομαι τα παρακάτω parts αφενός γιατί όπως είδατε δεν αλλάζω συχνά υπολογιστή (δε μου χρειάζεται τόσο συχνά άλλωστε), οπότε θα ήθελα ιδανικά να κάνω ένα σύστημα με βάθος 8ετιας και αφετέρου γιατί προσπάθησα να βρω ό,τι πιο vfm στη δική μου κατηγορία απαιτήσεων. Τα parts είναι τα εξής: AMD Ryzen 5 3600 σε επεξεργαστή. Το δίλημμά μου είναι στη μητρική (αν έχετε κάποια άλλη πρόταση ευχαρίστως να την ακούσω) κοιτάζω τις εξής δύο: α)GIGABYTE B450M DS3H RETAIL -ως πιο οικονομικη- β)MSI B450 TOMAHAWK MAX RETAIL -ως καλύτερη επιλογή(;;;;;;) με 30-40 ευρώ επάνω. Διευκρίνηση, γνωρίζω πως η πρώτη ίσως χρειάζεται Flash Bios, αλλά αυτό αν είναι και δεν υπάρχει κάποια ουσιαστική διαφορά ανάμεσα στις δύο με βάση τις απαιτήσεις μου το παραβλέπουμε. Για ram σκέφτομαι τις G.SKILL F4-3200C16D-16GVKB 16GB (2X8GB) DDR4 3200MHZ RIPJAWS V DUAL CHANNEL KIT ή τις Crucial Ballistix Sport LT Gray 16GB DDR4-3200MHz. Ποιες θα προτείνατε και γιατί; Τέλος σχετικά με την κάρτα γραφικών -την οποία δε θα αλλάξω τώρα, αλλά σε λίγους μήνες, σκεφτόμουν -με βάση τις ανάγκες μου την MSI Radeon RX 570 8GB Armor OC. Εδώ όμως είμαι πολύ διστακτικός, θα είχατε κάτι άλλο να προτείνετε; (Σημείωση δεν κοιτάω καθόλου nvidia, για κάποιο λόγο στο παρελθόν σε 3 διαφορετικές κάρτες έχω αντιμετωπίσει μεγάλα προβλήματα συμβατότητας το Football Manager, που είναι και το κύριο παιχνίδι που με αφορά). Σας ευχαριστώ πολύ εκ των προτέρων.\nΟ AMD Ryzen 5 3600 είναι άριστη επιλογή για τα χρήματα του.\nΤα κύρια πλεονεκτήματα της MSI είναι το νεότερο chipset και η υποστήριξη υψηλότερης συχνότητας μνημών. Γενικά, δεν έχει κάποια ιδιαίτερη διαφορά.\nΕπίσης, όσο ακριβαίνουν οι μητρικές, συνήθως τόσο καλύτερο VRM έχουν. Αυτό σε νοιάζει κυρίως στο overclock.\nΡίξε μια ματιά στις θύρες κάθε μητρικής και δες ποια σε καλύπτει. Αν σε καλύπτει η πιο οικονομική, πήγαινε σε αυτήν και επένδυσε τα υπόλοιπα χρήματα αλλού.\nΟι μνήμες έχουν όμοια χαρακτηριστικά, οπότε σε επιδόσεις μην περιμένεις ιδιαίτερη διαφορά. Προσωπικά θα πήγαινα στις RIPJAWS V, γιατί έχω δοκιμάσει τη συγκεκριμένη σειρά και ήμουν απόλυτα ευχαριστημένος.\nΑφού η αγοράς της κάρτας θα γίνει σε λίγους μήνες, καλύτερα να κάνεις τότε έρευνα αγοράς. Οι τιμές αλλάζουν συνεχώς και δεν έχει νόημα να προγραμματίζεις τόσο πριν.\nΔεν κατάφερα να βρω κάποια μαζική αναφορά για προβλήματα των Nvidia καρτών με το συγκεκριμένο παιχνίδι.\nHistoty Attender απάντησε πριν 3 έτη\nΚαλησπέρα σας και ευχαριστώ πάρα πολύ για την τόσο άμεση απάντηση. Για τον επεξεργαστή αυτό βλέπω από παντού – πως είναι καλή επιλογή – οπότε μένα. Για τη μητρική, όπως γράψατε, ειλικρινά δεν ξέρω που να καταλήξω καθώς με τις – σχεδόν ανυπαρκτες- γνώσεις περι υπολογιστών που εχω, δε βλέπω διαφορές. Το μόνο που σκεφτόμουν, κι εκεί θα ήθελα τη γνώμη σας, είναι να παω στον ακριβότερο μόνο και μόνο γιατί όπως σας έγραψα δε σκοπεύω για αρκετά χρόνια παλι – εκτος απροόπτου – να αλλάξω υπολογιστή. Στις ram κι εγώ εκεί καταλήγω, είναι και κάπως οικονομικότερες άλλωστε. Τέλος, για την κάρτα γραφικών, έστω ότι την έπαιρνα τώρα ποια θα προτείνατε και γιατί (με βάση φυσικά τις ανάγκες που σας έγραψα παραπάνω). Με συγχωρειτε που ξαναρωτω, αλλά το κάνω περισσότερο για να έχω ένα μπούσουλα στο μυαλό μου όταν ξεκινήσω να ψάχνω.\nΥΓ. Για τις nvidia και το manager όντως δεν υπάρχει κάποια μαζική αναφορά ούτε στο φορουμ της SI, ούτε στης εταιρειας. Είναι διάσπαρτα περιστατικα που εχω συνάντησει, οπότε απλά δε θέλω να πάω γυρευοντας.\nΘεωρητικά μια πιο ακριβή μητρική κατασκευάζεται καλύτερα υλικά και θα αντέξει περισσότερο. Ωστόσο, αυτό δεν είναι απόλυτο. Πολλές φορές είναι θέμα τύχης.\nΠροσωπικά θεωρώ πως είναι καλύτερα να πάρει την πιο οικονομική και να επενδύσεις τα υπόλοιπα χρήματα στην κάρτα γραφικών.\nΠοιο είναι περίπου το budget σου για την κάρτα γραφικών;\nΣκεφτομουν την rx570 -ειδικά αν τη βρω καλή τιμή στη black Friday , να την έπαιρνα τωρα, αλλιώς αργότερα να πέσει κάτω απ τα 150 η τιμή. Καπου εκεί σκέφτομαι να κινηθώ πάντως.\nΓενικοτερα, σαν σύστημα πως σας φαίνεται; Σε σχέση και με τις “απαιτήσεις” που σας ανέφερα (χρόνια χρήσης, παιχνίδια που με ενδιαφέρουν ).\nΣε αυτά τα χρήματα η RX 570 είναι η καλύτερη δυνατή επιλογή. Στο ίδιο κόστος η μόνη εναλλακτική είναι η GTX 1050 με χαμηλότερες επιδόσεις.\nΜια κάρτα αυτού του budget θα σε καλύψει για περιορισμένα χρόνια, αν σε ενδιαφέρει να παίζεις παιχνίδια σε υψηλά γραφικά με καλά FPS.\nΑν ρίξεις τις απαιτήσεις σου για τις επόμενες γενιές παιχνιδιών, τότε πιθανότατα θα σε καλύψει για μεγαλύτερο διάστημα.\nΗ υπόλοιπη σύνθεση θα σε καλύψει άνετα για τα επόμενα χρόνια.\nΕυχαριστώ πολύ για όλες τις πληροφορίες και το χρόνο! Να είστε καλά!


Τα Παύλεια: Ιστορικό των φορολογικών σχέσεων Εκκλησίας – Ελληνικού κράτους.\nΙστορικό των φορολογικών σχέσεων Εκκλησίας – Ελληνικού κράτους.\nΕισήγηση η σε Ημερίδα στη Βέροια (22 03 12)\nΌπως προφανώς γνωρίζετε, οι εκκλησίες (όλων των γνωστών – αναγνωρισμένων από το Σύνταγμα θρησκειών) εξαιρούνται κατά έναν μαγικό τρόπο της φορολόγησης και γενικότερα κάθε οικονομικού βάρους που πέφτει στις πλάτες των πολιτών όχι όμως και της εκκλησίας.\nΥπάρχει λοιπόν μία μονόδρομη σχέση εκκλησίας – κράτους. Τούτο σημαίνει ότι το κράτος προσφέρει στην εκκλησία χρήμα και μάλιστα άφθονο και σε αντάλλαγμα ζητάει ένα τίποτα.\nΤι προσφέρει: εκατοντάδες εκατομμύρια ευρώ για συντάξεις, μισθούς και άλλα ευεργετήματα κληρικών, πάμπολλα ευρωπαϊκά προγράμματα και πολλές οικονομικές ενισχύσεις σε ΜΚΟ της Εκκλησίας.\n-το 2010, εκταμιεύθηκαν από τον κρατικό προϋπολογισμό περίπου 315 εκατομ. Ευρώ, μόνο για μισθοδοσία και συντάξεις κληρικών.\n-πολλά εκατομμύρια ευρώ χορηγίες προς ΜΚΟ της Εκκλησίας – περίφημη και σκανδαλώδης Αλληλεγγύη και μετέπειτα Αγάπη με 7 εκατομμύρια ευρώ για ανθρωπιστικά προγράμματα που κατασπαταλήθηκαν σε πολυτελείς αγορές, ταξίδια στο εξωτερικό (Χριστόδουλος στο Κόσοβο) και δε μιλάμε για το σκάνδαλο με τα σάπια πουλερικά που ποτέ δεν έφτασαν στις πληγείσες περιοχές απτο Τσουνάμι το 2006. Χρήματα που δόθηκαν απτο ΥΠΕΞ για υλοποίηση προγραμμάτων στο εξωτερικό (περίπου 65% όλων των κονδυλίων από εθνικά προγράμματα που δίνονται σε ΜΚΟ).\n-εκατομμύρια ευρώ έχουν πάρει μονές του Αγίου όρους, μοναστήρια και εκκλησίες για συντήρηση μνημείων και άλλων κειμηλίων.\n-ελαφρύνσεις παντός είδους. ΠΧ εξαίρεση από το ειδικό τέλος ακινήτων του Ν 4021/2011 (το περίφημο χαράτσι, παράδειγμα γραφείων ΟΠ). Λέει μάλιστα ο εν λόγω νόμος ότι απαλλάσσονται τα νομικά πρόσωπα της εκκλησία για ακίνητα που έχουν χρήση λατρευτική εκπαιδευτική θρησκευτική και κοινωφελή. Όμως ακόμα και έτσι έχουμε παράδειγμα κόμματος που νοικιάζει γραφεία στην Αθήνα από την αρμένικη εκκλησία, δεν ήρθε το χαράτσι στο λογαριασμό της ΔΕΗ, εξαιρούμενη με προκλητικό τρόπο η εκκλησία, παρότι η εκμίσθωση ακινήτων δεν απαλλάσσεται του χαρατσιού.\nΑυτά για να έχετε μία εικόνα της αντιμετώπισης της εκκλησίας από το ελληνικό κράτος.\nΦορολόγηση και νομικό καθεστώς.\nΤι συμβαίνει λοιπόν με τη φορολόγηση της εκκλησίας που τόσο την επιδιώκουμε και εμείς και πια ένα σημαντικό κομμάτι του μέχρι πριν χορτασμένου και υπνωτισμένου ελληνικού λαού;\n- Σπουδαιότερη εισφορά της Εκκλησίας στον κρατικό κορβανά ήταν αυτή με το νόμο 536/1945 όπου προβλεπόταν πως για να μπορεί το κράτος να καλύπτει τους μισθούς κλπ των παπάδων, αναλαμβάνει η εκκλησία να προσφέρει το 25% των ακαθάριστων εσόδων της που με νόμο του 1968 (άρθρο 5, Ν. 469/68) έγινε 35%.\nΗ εν λόγω υποχρέωση της Εκκλησίας, ω του θαύματος, λίγο πριν τις εκλογές του 2004, με νόμο του ΠΑΣΟΚ (αρ. 15, Ν. 3220/2004) καταργείται η ως άνω υποχρέωση. Η αλήθεια είναι όμως ακόμα χειρότερη. Ο εν λόγω φόρος ουσιαστικά ποτέ δεν αποδιδόταν. Δεν έγινε ποτέ κανένας έλεγχος να διαπιστωθούν τα πραγματικά ακαθάριστα έσοδα της Εκκλησίας ενώ αποτελεί κοινό μυστικό ότι η Εκκλησία το 90% των εσόδων της τα παρουσίαζε ως δωρεές ώστε να απαλλάσσεται φόρου.\n- Με το νόμο 3926/2004, η κυβέρνηση της ΝΔ καταργεί και το φόρο 10% που επιβαρύνει τα μισθώματα από την εκμίσθωση γαιών και οικοδομών αν και ο φόρος αυτός ειδικά για την εκκλησία ήταν ήδη μειωμένος. Ο φόρος αυτός αφορούσε όλα τα ακίνητα που εκμίσθωνε η εκκλησία.\n- Με το νόμο 2459/1997 απαλλάχθηκε η εκκλησία από το φόρο μεγάλης ακίνητης περιουσίας.\n- Μ ε το νόμο 3842/2010 απαλλάσσεται η Εκκλησία από τηε επιβολή ΦΠΣ στις νεόδμητες οικοδομές. Μέγα σκάνδαλο.\n- Με το νόμο 3247/2005 από το φόρο αυτόματου υπερτιμήματος και το τέλος συναλλαγής.\n- Το 2003 το ελληνικό κράτος δέχεται να πληρώνει το 25% του ταμείου ασφάλισης κληρικών\n- Ακόμα και με το νομοσχέδιο του ΓΑΠ προτάθηκε σκανδαλωδώς η Εκκλησίας να πληρώνει φόρο για δωρεές 0,1% για ποσά και 0,5% για περιουσιακά στοιχεία, ενώ αρχικά είχε εξαγγελθεί 10% και 5% αντίστοιχα. Μετά από πιέσεις της εκκλησίας έκλεισε σε αυτό το εξευτελιστικό ύψος. Για κέρδη από εκμίσθωση ακινήτων προτάθηκε 20% ενώ ισχύει 40% για τους πολίτες και τα νομικά πρόσωπα, ενώ μετά από πιέσεις εφευρέθηκαν διάφορα παραθυράκια ώστε να μειώνεται έως και 50%.\nΌπως βλέπετε το άρθρο του Συντάγματος περί ισότητας των ελλήνων απέναντι στο νόμο και την επιβάρυνσή τους ανάλογα με τις δυνατότητές τους μπορεί εδώ ως δια μαγείας να εξαφανιστεί. Είναι φανερό ότι η Εκκλησία παίζει σε άλλο επίπεδο, συνδιαλέγεται σαν ίσος προς ίσο με το κράτος, καταλύει κανόνες δημοκρατίας και ισονομίας, ισοπολιτείας, παίζει σαν παίκτης στο χρηματιστήριο κλπ\nΝα καταμετρηθεί επιτέλους η εκκλησιαστική περιουσία. Κανείς δεν ξέρει τι πραγματικά έχει η Εκκλησία. Με πρόχειρες εκτιμήσεις και ανεπίσημες έρευνες η Εκκλησία και τα πέριξ αυτής νομικά πρόσωπα διαθέτουν:\n1,3 εκατομ. Στρέμματα ακίνητης περιουσίας (2η μετά το Δημόσιο)\n0,4 εκατομ. Στρέμματα διακατεχόμενα\n700 εκατομ. Ευρώ η αντικειμενική αξία των ακινήτων που εκμεταλλεύεται εμπορικά η εκκλησία.\nΣύμφωνα με την εκκλησιαστική κεντρική υπηρεσία οικονομικών η συνολική περιουσία της εκκλησίας της Ελλάδος ανέρχεται σε 702.160.000 ευρώ.\nΆλλες εκτιμήσει μιλούν για 2 έως 15 δις ευρώ, συμπεριλαμβανομένων όλων των εκκλησιαστικών μονών, μοναστηριών, 13. 000 ΝΠΔΔ κλπ.\n9.000.000 μετοχές της εθνικής , μετοχές στην Πειραιώς και στην Τράπεζα της Ελλάδος.\nΖητάμε να υποβληθεί πόθεν έσχες στους ιεράρχες\nΝα φορολογηθεί η Εκκλησία όπως οι αστικές εταιρίες\nΝα θεσπιστεί ειδικός εκκλησιαστικός φόρος που αθ καταβάλλεται μόνο από τα μέλη κάθε θρησκεύματος για τη μισθοδοσία των ιερωμένων της.\nΝα γίνει καταγραφή και έλεγχος του τρόπου κτήσης της ακίνητης περιουσίας της Εκκλησίας.\nΑναρτήθηκε από Νικος Χατζηευστρατίου στις 2:59 π.μ.\nΕτικέτες Οικονομική σχέση εκκλησίας-κράτους\nΑνώνυμος 25 Μαρτίου 2012 - 11:24 π.μ.\nΝα διερευνηθεί και το νομικό καθεστώς , φοροαπαλλαγών κλπ. του Κεντρικού Ισραηλιτικού Συμβουλίου.\nΑνώνυμος 25 Μαρτίου 2012 - 11:29 π.μ.\n1.Να ξεκαθαρισθεί και το καθεστώς των διαφόρων Στοών, Ασραμ κλπ κέντρων-Ινστιτούτων κλπ με έλεγχο κινητής και ακίνητης περιουσίας και των με΄λών των ΔΣ.\n2. Να υποβάλλουν Ε9 κλπ όλοι οι καλοδεχούμενοι μετανάστες\n3. Να διερευνηθεί η ακίνητη περιουσία και οι καταθέσεις του ΓΑΠ και του ΑΓΠ ως και των μέχρι γ' βαθμού συγγενών τους.\nΝικος 25 Μαρτίου 2012 - 9:12 μ.μ.\nΩς προς το νομικό καθεστώς που διέπει το ΙΣ νομίζω ότι δεν διαφέρει και πολύ από αυτό της ορθόδοξης εκκλησίας. Ίσως να είναι και πιό σκανδαλώδες. Δεν ξέρω πρέπει να ρωτήσω. Ευχαριστώ για το ερέθισμα. Ανώνυμε 11,24\nΤά ίδιαγια το 1 και 2 του ανώνυμου 11,29.\nΌσον αφορά στην περιουσία του ΓΑΠ φαντάζομαι ότι το αίτητα είναι απλά να τηρηθεί ο Νόμος.\nΙστορικό των φορολογικών σχέσεων Εκκλησίας – Ελλην...